Kastanea Ηοuse and Bar - Ξενοδοχείο στο Καρπενήσι\nΕπιθυμία ήταν να δημιουργήσουμε ένα ξενοδοχείο στην Ευρυτανία εναρμονισμένο με το φυσικό χώρο και χρόνο.\nΉ καλύτερα επιθυμία ήταν να δημιουργήσουμε ένα χώρο φιλοξενίας στην πατρική γη στον Άγιο Νικόλαο που θα ενέπλεκε τις αναμνήσεις από τη γιαγιά την παράδοση του τόπου, την γήινη αισθητική, τη βιοκλιματική αρχιτεκτονική, και τις σύγχρονες μικρές πολυτέλειες. Άδολη πέτρα και οξειδωμένο μέταλλο. Καπνισμένο ξύλο και ζεστοί χρωματισμοί. Καφέ αποχρώσεις σε έμμεσο και αινιγματικό φωτισμό να αποπνέουν αίσθηση minimal mountain chic. Αλλά και σύγχρονο υπαινικτικό design, καθαρές γραμμές, βιομηχανική αφαίρεση, λειτουργικότητα. Άνεση, πολυτέλεια και κομψότητα.\nΕξερευνήστε τις σουίτες του Kastanea House & Bar και επικοινωνήστε μαζί μας αν χρειάζεστε κάποια επιπλέον πληροφορία.\nΞεκίνησε λοιπόν ως ποταμίσιο αστείο, πριν από χρόνια. Κι ύστερα συζητήσεις για ήπια τουριστική ανάπτυξη και αειφορία στη Βαυαρία. Η φιλοξενία δεν είναι αστείο. Λίγο καιρό αργότερα ζύμωση περιβαλλοντικού ενθουσιασμού, υποδομών και εμπειριών φιλοξενίας στο Ίνσμπρουκ των αυστριακών Άλπεων. Ο κύβος ερρίφθη. Επακόλουθο φυσικό για τον ταξιδευτή Νίκο Τσιάγκα να εγκατασταθεί σε τόπο ορεινό σε ένα μικρό χωριό κοντά στο Καρπενήσι στον Άγιο Νικόλαο και να ασχοληθεί με τη φιλοξενία. Και το όνομα αυτού; Καστανέα.\nΔάνειο όνομα από το ιερό δέντρο, σύμβολο των ορεσίβιων περιοχών εδώ κι αιώνες και το διπλανό δάσος με τις αειθαλείς καστανιές. Και μετά συζητήσεις για το χαρακτήρα. Ξενοδοχείο Kastanea; Ξενώνας Kastanea; Boutique Hotel Kastanea. Το Kastanea θα μπορούσε να είναι όλα αυτά, αλλά ο Νίκος ήθελε να είναι κι ακόμα περισσότερα. Είπαμε η φιλοξενία δεν είναι αστείο. Η εμπειρία της φιλοξενίας είναι μοναδική και οικεία. Σαν να υποδεχόμαστε τους επισκέπτες στο σπίτι μας. Kastanea House. Αλλά και πάλι το όνομα ήταν μισό. Έλειπε το σημείο συνάντησης. Έλειπε η διάθεση των βραδινών cocktails, το άρωμα και η γεύση του σπιτικού λικέρ από ντόπιο βύσσινο και οι ήχοι των συζητήσεων για τις διάσπαρτες νεραιδοπολιτείες, τους εναπομείναντες νάνους, τη Madonna του Προυσού και τα μυστικά του διεθνώς αναγνωρισμένου ευρυτανικού προσούτο. Και η εξωστρεφής διάθεση στα χαλαρωτικά απογεύματα πλάι στο τζάκι με τσίπουρο, κάστανα στη θράκα και διάττοντες αστεϊσμούς. Και το όνομα αυτού; Kastanea Ηοuse & Bar\nΧώρος συνάντησης, Μουσική διακριτική. Ατμόσφαιρες από Rat Pack και Pink Martini μέχρι Parov Stellar. Ατμόσφαιρες από rat pack και pink martini μέχρι parov stellar. Περιρρέουσα εικαστική από συλλογές εμπειριών, ταξιδιών και τέχνης όπως βαυαρικά περιοδικά και γκραβούρες που ξεφυλλίζουν ιστορία. Σεζλόνγκ για αναχωρητές του συνειδητού στη βρόχινη βεράντα. Πρωινή φύση. Φθινόπωρο, Χειμώνας, Άνοιξη, Καλοκαίρι. Φιλοζωισμός. Το ξύλο είναι ζωντανός οργανισμός. Γραμμική αφήγηση. H βιομηχανική σάλα σε οδηγεί στο νευορκέζικο lobby για ανταλλαγή εμπειριών και αναζήτηση γνήσιων ευρυτανικών διαδρομών. Συλλογή από malt whiskeys, ιδανική για τους έμπειρους της ζωής και της off road. Ξανθές, μελαχρινές, μοναστηριακές για τους υψοφοβικούς του πάγου. Πολιτιστικές ανταλλαγές. Ιστορίες για τον Άρη, τον απελευθερωτικό στρατό και τον Παύλο, τις άλλες τοπικές περσόνες. Τ’ αερικά και τα στοιχειά του Καστανόδασους. Ιστορίες μυστηρίου. Ιστορίες για αγίους και αγρίους. Success stories για τη μέση γη και τη μέση ηλικία. Εδώ απάνω στα βουνά δεν δίνουν δεκάρα τσακιστή, για ό,τι έχει κερδηθεί, για ό,τι έχει πια χαθεί, λέει ο Παλιάτσος στο Ληστή.


Ημερολόγιο 77: Ο παππούς μου ήταν ένας Μαχαλαγιάμ/ Ο Πούτιν ως Ερντογάν | Δημήτρης Τζουμάκας | ΜΑΝΔΡΑΓΟΡΑΣ\nΗμερολόγιο 77: Ο παππούς μου ήταν ένας Μαχαλαγιάμ/ Ο Πούτιν ως Ερντογάν | Δημήτρης Τζουμάκας\n14.7.18 Μπάνιο αρ.15 μετά από καιρό. Πέρασε μία βδομάδα χωρίς τίποτα το ιδιαίτερο, κρύωσαν και τα δύο πιτσιρίκια στη Βάρκιζα, τα κόλλησα λένε εγώ, έτσι έμεινα όλη τη βδομάδα στην οικία Δεριγνύ και κόλλησα στα βιβλία μου απ’ όπου δραπετεύεις καλύτερα:\nΔεν είμαι σύζυγος (στα ελληνικά μου λέει) του σερ Γκρέυ κι ούτε καμιά «καιταγκάτα» βεβαίως. Είμαι η Ηγεμονίδα του Γκόο. Ο πατέρας μου, ο Καρί-Ταμάμα ο 12ος, είναι ο Κύριος του Λευκού Ελέφαντος και της χρυσής ομπρέλλας! Ο δε «χαόλε» σερ Γκρέυ, αυλικός του. Ο παππούς μου ήταν ένας Μαχαλαγιάμ και η γιαγιά μου Αινού. Γεννήθηκα στην Κίνα. Σπούδασα τα γλωσσολογικά στο Ναν-Κιν και στο Τόκιο. Στην Οξφόρδη, ονομασθεί έχω, ντοκτόρισσα. Κατέχω πλήθος γλωσσών και διαλέκτων. Ταξιδεύω ινκόγνιτο προς εκλογήν του γαμβρού. Στο θρόνο των Πατέρων μου θα επονομασθώ Τιν-Χινανή η 11η. Ο δε σύζυγός μου Α-Σι-Κι. Σούστειλα ένα αλεξήλιο επίπεδο. Μου υπόσχεσαι ότι δεν θα μαγαριστείς-συ-γαρίδες; Σκαρίμπας στην πιο σουρεάλ εκδοχή του. Η μαθητευόμενη των τακουνιών.\nΤο Μουντιάλ τελειώνει αύριο, με κάτι ασχοληθήκαμε την περίoδο των θερινών καταιγίδων, έμειναν δύο ομάδες η Γαλλία και η Κροατία για να διεκδικήσουν το τρόπαιο. Σήμερα παίζουν μικρό τελικό για την τρίτη θέση Βέλγιο και Αγγλία.\nΒλέπω το Βέλγιο να κερδίζει δια περιπάτου την Αγγλία και να την υποχρεώνει στην τέταρτη θέση και δεν καταλαβαίνω από πού κι ως πού όλες αυτές οι φιλοδοξίες των Βρετανών οι οποίοι εποφθαλμιούσαν με αυτή την ομαδούλα να αρπάξουν το κύπελλο. «Δεν γυρίζει σπίτι (το τρόπαιο)». Μόνο ένα φιλότιμο τερματοφύλακα είχαν να επιδείξουν και τίποτ’ άλλο οι μεγάλο βρετανοί.\nΣτο άδειο Παμπελοποννησιακό στάδιο της Πάτρας βλέπω τώρα την Νικόλ Κυριακοπούλου να περνάει το 4.65 στο επί κοντώ αν κι έχει φτάσει 32 χρονών. Σαν εικόνα την προτιμώ από τη Στεφανίδη που έχει κάτι το δυστυχισμένο, αν και καταφέρνει σχεδόν πάντα να κερδίζει και να στέφεται Ολυμπιονίκης. Με συγκινούσαν από παιδί οι αγώνες στίβου. Και δεν έχανα ευκαιρία να παρακολουθώ αγώνες, ιδιαίτερα τους Βαλκανικούς στο Καλλιμάρμαρο. Τις φοβερές δίμετρες Γιουγκοσλάβες και Ρουμάνες υπεραθλήτριες Πολλάκις εθαύμασα. Τώρα ο Μίλτος Τένογλου σε καλή φόρμα τεντώνεται και πηδάει 8.24 στο μήκος κάνοντας τη δεύτερη καλύτερη επίδοση φέτος στην Ευρώπη. Δεν έχουμε και πολλούς πρώτης γραμμής αθλητές αυτή την περίοδο. Εδώ που τα λέμε δεν είχαμε και ποτέ σπουδαίο αθλητισμό αλλά κερδίζαμε τους Τούρκους τουλάχιστον. Ήμασταν όμως πάντοτε καλοί, πάγκαλοι στην κουλτούρα του καφέ, με την καφετέρια ασφυκτικά γεμάτη και βγάζουνε ς καπνό ντουμάνι οι θαμώνες από τη μύτη και από τα ώτα τους. Οι πιο βιαστικοί παίρνουν τους καφέδες στα λεωφορεία που μετατρέπονται σε κινητό Γρηγόρη. Κάποιοι και στον απόπατο μετά. Οι κριτές στίβου του Παμπελοποννησιακού ευχαριστούν τον χορηγό ιματισμού.\nΆρχισαν τα φιλμ στην τηλεόραση, εξαιρετικά αυτό το Σάββατο, τα έχω δει αλλά λέω να τα ξαναδώ. Ειδοποιώ την άσχετη Μπέμπα να δει κι αυτή ν’ ανοίξουν τα ματάκια της. Στις εννιά ξεκινάμε με το Αυτή η νύχτα μένει (1999) του Παναγιωτόπουλου διατριβή στην επικράτεια του σκυλάδικου και στις δέκα αρχίζει το εξαιρετικό Ο Μπαμπάς λείπει ταξίδι σε δουλειές (1985) του Κουστορίτσα.\nΑυτή η νύχτα μένει είναι ένα άσμα που ταιριάζει στο πόνο του φαντάρου και σε όλες τις υπάρξεις, ερωτευμένες και μη, όταν η κλεψύδρα του χρόνου κλείνει. Σκυλάδικο, κωλάδικο – όπως και να το πεις – αυτός φαίνεται ότι ήταν ο χώρος που έθρεψε μουσικά τις τελευταίες δεκαετίες, του περασμένου αιώνος, δυο γενιές νεοελλήνων. Δεν υπήρχε ρωμιός που να σέβεται τον εαυτό του και να μην έχει καταφύγει σ’ αυτούς. Με εξαίρεση τον ηρωϊκό Μεγαλέξανδρο τσέπης Παπαθεμελή που πολέμησε την ιδέα. Το πράγμα πήρε δραματική τροπή με την πτώση του υπαρκτού σοσιαλισμού και την εισροή απελπισμένων γυναικών.\nΗ σεξουαλική εκμετάλλευση δεν αποδίδεται εύκολα σε καμία ταινία, πόσω μάλλον στην ταινία του Παναγιωτόπουλου που παραμένει εθνοκεντρική, αλλά αρκούντως ατμοσφαιρική. Αλιείς και τσέλιγκες, χειρώνακτες της γεωργικής Ελλάδας και πασαδόροι, με χρήμα ευρωπαϊκό συμπεριφέρονταν ως προύχοντες με όλο το προσωπικό γονατιστό στα πόδια τους. Επώνυμοι, που τη μέρα ασκούσαν διοίκηση και αποτελούσαν πρότυπα της πόλης ή του κάμπου, το βράδυ βουτηγμένοι στο αλκοόλ μεταλλάσσονταν σε φιγούρες χυδαίες, μελαγχολικές, σχεδόν τραγικές. Άντρες σφάζονταν, φιλίες χαλάγανε, μαγαζιά καίγονταν στο “Δρόμο” για τον έρωτα μιας παρακμιακής αοιδού, την εποχή που ένας εισαγγελέας ζούσε τον έρωτα του με μία τραβεστί. Εδώ υπάρχει η αφετηρία για μία κοινωνιολογική μελέτη αλλά δεν βρίσκω χρόνο και δυστυχώς οι αναλύσεις μου είναι ως συνήθως περιληπτικές, πρόχειρες, εντελώς υποκειμενικές.\nΗ μουσική και το ποτό πρωταγωνιστούν και στις δύο ταινίες. Η γιουγκοσλάβικη ταινία είναι εξόχως πολιτική συν τον ποιητικό σαρκασμό του Κουστορίτσα, ενώ η ταινία του Παναγιωτόπουλου δημιουργεί μεν ατμόσφαιρα, αλλά δεν ξεπερνάει το φολκλόρ των φτωχοδιαβόλων της επαρχίας, είναι μία τυπολογία ή καλύτερα μία τοπολογία του ανικανοποίητου.\nΜην κλαις δεν είναι καταδότης ο άντρας σου, είναι κάτι άλλο!, λέει κάποια στη σύζυγο που τον άντρα της, τον εξαίρετο ηθοποιό Μανόλεβιτς, τον έχει συλλάβει το κόμμα και τον έχει εξορίσει σε ένα χωριό στην ταινία Ο Μπαμπάς λείπει ταξίδι σε δουλειές. Ο Κουστορίτσα κεντάει: Συγγενικός χαφιεδισμός και μέθη, παιδική υπνοβασία και σκάκι μεταξύ επιτηρητή και επιτηρούμενου, ο ινστρούχτορας φτυστός ο Χυτήρης και πάνε μαζί σε κέντρο με γυναίκες. Στο ελληνικό φιλμ ακούμε γαμοτράγουδα, στο γιουγκοσλαβικό τα κύματα του Δουνάβεως κι ένα ακορντεόν την ώρα που σου κάνουν περιτομή.\nΜετά από χρόνια ο θρύλος των Μπολσόι Γιούρι Γκριγκορόβιττττσσσσς επιστρέφει στο Ηρώδειο με τον Σπάρτακο. O θρύλος του μπαλέτου Μπολσόι Γιούρι Γκλιγκορόβττττσσσσσς, τον Οκτώβρη για μία παράσταση. Μη χάσετε. Ένα χρόνο το διαφημίζουν σε όλα και με όλα τα μέσα Ενημέρωσης, μας έχουν πρήξει εντελώς, μη τυχόν και χάσουμε τον Γκλιγκορόβιτσσσσσσσςςςς. Πριτς. Ας χάσουμε.\n15.7.18 Βγαίνουμε ημέρα τελικού παγκοσμίου ποδοσφαίρου με την αυστραλιανή Οικογένεια για ψώνια με 36 β. Στο παπουτσάδικο μου κάνουν αυτές αντί να τους κάνω εγώ δώρο ένα ζευγάρι πέδιλα. Δεν ξέρω αν τ’ αξίζω να με κανακεύουν έτσι. Προσφέρω lunch με θέα την Ακρόπολη. Ξέρουν ότι αγωνιώ για τον μεγάλο τελικό στη Ρωσία, το ματς της χρονιάς και με απελευθερώνουν για να καμαρώσω τους φανταζί μπαλαδόρους της Γαλλίας απέναντι στους σκληροτράχηλους Κροάτες μπροστά στο Πούτιν, στο Μακρόν και στην προεδρίνα των Κροατών με τα πλατινέ μαλλιά, ντυμένη σκακιέρα στην τηλεόραση, πρόλαβα την έναρξη του αγώνα και υπάρχουν φιστίκια και ποτό μαστίχα στο δωμάτιο.\nΒάζουμε ωραίο γκολ στο 18ο λεπτό από εκτέλεση, βέβαια ανύπαρκτου, φάουλ, ενώ οι Κροάτες παίζουν ωραιότατη μπαλίτσα, φαίνεται ότι το θέλουν πολύ το κύπελλο οι Διψασμένοι, σε αντίθεση με τους Γάλλους που ξεκίνησαν κοιμισμένοι. Πιστεύω όμως στην ποιότητα της ομάδας μας.\nΝάτα, ισοφάρισαν οι επίγονοι των collabarateurs στο 28ο λεπτό. Τάπαμε, μου λέει ο Κουλούρης που με παίρνει τηλέφωνο, βλέπει κι αυτός από τη Δάφνη το ματς και είναι πολύ εναντίον των Κροατών γιατί μίλησαν εναντίον των Ρώσων του. Να, αυτός ο φασίστας με την κοτσίδα, είπε ότι Ουκρανοί θα μας λιανίσουν κάποια ώρα. Τζωρτζ, του λέω οι Κροάτες, δείχνουν να το θέλουν πιο πολύ. Ε θα το πάρουν λέει. Κάτσε να δούμε πρώτα, αλλά συμφωνώ μαζί σου πρέπει να σοβαρευτούμε γιατί μας παίζουν μονότερμα. Πέναλτι! Κερδίσαμε πέναλτι. Μήπως ν’ ανοίξω μια μπίρα; Αναλαμβάνει ο Γκλισμάν. Δεν το χάνει αυτός με τίποτα. Στην αριστερή γωνία γλυκούλικα και γκολ στο 38ο λεπτό. Ωραία πάμε με 2-1 στο ημίχρονο. Δεν έχει τελειώσει τίποτα. Χρειάζεται προσοχή. Ο Κροάτες είναι χαλκέντεροι, το έχουν αποδείξει. Αλλά πόσο θα αντέξουν οι Ηλικιωμένοι; Θα σκάσουν κάποια στιγμή.\nΤρίτο γκολ ο Μπογκρά. Ωραία, τώρα θα τους πάρουμε και τα εσώρουχα. Τέταρτο γκολ με το φοβερό Εμπαπέ. Είπα, θα σκάσουν οι Κροάτες και σκάσανε στο φινάλε.\nΚαθυστερούν πολύ την απονομή και πιάνει μπόρα. Οι Γάλλοι κάνουν χαρούλες και τρέλες, πετάνε τον προπονητή Ντεσάν στον αέρα, όπως συνηθίζεται. Αλλά «τι μπόρα;», άνοιξαν οι ουρανοί στη Μόσχα και βρέχει καρέκλες. Ανοίγει μία αντιπλημμυρική ομπρέλα πάνω από το Ρώσο Πρόεδρο. Ο Γάλλος πρόεδρος και η Κροάτισσα γίνονται μούσκεμα. Μούσκεμα τα έκανε στο τέλος ο Πούτιν. Η εικόνα δείχνει όλη την μικρότητα της εξουσίας. Βραχείτε εσείς, εγώ έχω βαλέ για όλες τις δουλειές. Δούλους και μαστιγώνω. Γιατί η δουλοκρατία καλά κρατεί και αποφέρει δόξα και Παρθενώνες στους αιώνες.


O Marquez 4ος πιο επιτυχημένος αναβάτης στην ιστορία των Grand Prix - Go News\nΑρχική ΜΟΤΟΣΙΚΛΕΤΑ ΑΓΩΝΕΣ O Marquez 4ος πιο επιτυχημένος αναβάτης στην ιστορία των Grand Prix\nΟ τελευταίος γύρος βρήκε τη «μανιασμένη» RC213V του Marquez να περνά τη μοτοσυκλέτα του Quartararo στη Στροφή 1. Περνώντας τη γραμμή του τερματισμού 0.903 δευτερόλεπτα μπροστά από τον Quartararo, ο Marquez επέστρεψε έτσι στο κορυφαίο σκαλί του βάθρου ύστερα από δύο διαδοχικούς τερματισμούς στους προηγούμενους αγώνες στη δεύτερη θέση.\nΗ νίκη αυτή προσέφερε στον Marquez ένα προβάδισμα 93 βαθμών έναντι του Andrea Dovizioso, του βασικού αντιπάλου του στο κυνήγι του Παγκόσμιου Πρωταθλήματος, με έξι αγώνες να απομένουν για την ολοκλήρωσή του. Αποσπώντας την 77η νίκη της καριέρας του, ο Marquez κατάφερε να περάσει τον Mike Hailwood, όντας πλέον ο τέταρτος πιο επιτυχημένος αναβάτης στην ιστορία των Grand Prix.\nΟ Jorge Lorenzo πραγματοποίησε έναν σταθερό αγώνα καταφέρνοντας να ανέβει θέσεις στη γενική κατάταξη. Τερματίζοντας τελικά στην 14η θέση, ο Lorenzo σηματοδοτεί την επιστροφή του μετά τον τραυματισμό του με διαδοχικούς τερματισμούς μέσα στους βαθμούς.\nΟ πέντε φορές Παγκόσμιος Πρωταθλητής δεν κατάφερε να επιτύχει τον στόχο του να τερματίσει με διαφορά κοντά στα 30 δευτερόλεπτα από τον νικητή του αγώνα, εξαιτίας της μειωμένης πρόσφυσης που παρείχε η πίστα την Κυριακή του αγώνα. Το γεγονός ότι αντιμετώπισε λιγότερα προβλήματα με τη φυσική του κατάσταση μετά τον αγώνα ήταν σίγουρα ένα ενθαρρυντικό σημάδι για τον Lorenzo, ο οποίος είναι διατεθειμένος να παλέψει στον αγώνα της Αραγονίας.


Μετά και την συζήτηση για το θέμα του ενδεχόμενου ανοίγματος της περίκλειστης πόλης των Βαρωσίων, ανάκυψαν πάλι τα ψηφίσματα που υιοθετήθηκαν από το Συμβούλιο Ασφαλείας του ΟΗΕ. Όπως διατείνεται, το άνοιγμα της πόλης θα συνοδευτεί με επιστροφή προσφύγων, με την προϋπόθεση να αναγνωρίσουν όσοι επιστρέψουν το ψευδοκράτος.\nΌπως χαρακτηριστικά δήλωσε ό Πρόεδρος της Ένωσης Δικηγορικών Συλλόγων Τουρκίας Μετίν Φεϊζίογλου, η λύση που θέλει να δώσει η Τουρκία για τα Βαρώσια «δεν αντίκεται στη φράση που υπάρχει στο ψήφισμα 550 των Ηνωμένων Εθνών που λέει δώστε το στους παλιούς του κατοίκους». Οι ενέργειες όμως της Τουρκίας, αποτελούν κατάφορη παραβίαση του ψηφίσματος, όπως δηλώνουν ρητά και τα σημεία που υπογράφηκαν.\nΤι λέει το Ψήφισμα 550:\nΤο Ψήφισμα 550, υιοθετήθηκε από το Συμβούλιο Aσφαλείας στις 11 Mαΐου 1984, λαμβάνοντας υπόψη τα ψηφίσματα 365(1974), 367(1975), 541(1983) και 544(1983), που υιοθετήθηκαν σε προηγούμενο χρόνο και μετά την παράνομη τουρκική εισβολή και διαιωνιζόμενη κατοχή.\nΌπως αναφέρεται από το Συμβούλιο Ασφαλείας, το Ψήφισμα 550 ήρθε να επικυρώσει εκ νέου το ψήφισμα 541 και λήφθηκαν υπόψη οι περαιτέρω αποσχιστικές ενέργειες στο κατεχόμενο τμήμα της Κυπριακής Δημοκρατίας, όπως η ανταλλαγή πρεσβευτών μεταξύ κατεχομένων και Τουρκίας, η μελέτη διεξαγωγής δημοψηφίσματος και εκλογών, καθώς και οι απειλές για εποικισμό των Βαρωσίων.\nΤα σημεία του Ψηφίσματος 550 είναι:\nΣημειώνεται ότι το ψήφισμα υιοθετήθηκε κατά την 2539 συνεδρία με 13 ψήφους υπέρ, μίαν εναντίον και μίαν αποχή (Hνωμένες Πολιτείες).\nΜε βάση το Ψήφισμα 550, η όποια μεταβίβαση της περιοχής πρέπει να είναι από την διοίκηση των Ηνωμένων Εθνών και όχι από τις κατοχικές δυνάμεις. Παράλληλα, τίθεται σαφές η καταδική προς κάθε αποσχιστική ενέργεια, όπως η ανταλλαγή πρεσβευτών μεταξύ Τουρκία και Τ/κ ηγεσίας και καταδικάζεται εκ νέου η όποια αναγνώριση της ούτω καλούμενης «Tουρκικής Δημοκρατίας της Bόρειας Kύπρου».\nΜε βάση τα παραπάνω, πώς είναι δυνατόν να μην αντίκεται το άνοιγμα των Βαρωσίων με το ψήφισμα 550, κάτω υπό την μη αναγνωρισμένη διεθνώς κατοχική διοίκηση;\nΥΠΠΑΝ: Η αποτρόπαια δολοφονία του Γάλλου εκπαιδευτικού θέτει σε συναγερμό την εκπαιδευτική κοινότητα\nΓερμανός Πολιτικός Επιστήμονας: 'Το Al Jazeera γύρισε ακόμη δυο ντοκιμαντέρ'


Ίταμος ο μυστηριώδης – dasarxeio.com\nΑρχική σελίδα › Χλωρίδα › Ίταμος ο μυστηριώδης\nBy fperegrine on 03/12/2014 • ( 0 )\nΤο γένος Taxus περιλαμβάνει 7 συνολικά είδη, που ζουν όλα στο βόρειο ημισφαίριο. Τα 7 είδη συνδέονται στενά μεταξύ τους και φαίνεται ότι μάλλον είναι γεωγραφικές παραλλαγές ενός μοναδικού είδους.\nΟ Τάξος ο ραγώδης (Taxus baccata) είναι ο μοναδικός εκπρόσωπος στην Ελλάδα και στην Ευρώπη. Κατατάσσεται στα κωνοφόρα είδη, αποτελεί όμως μια ειδική περίπτωση αφού δεν παράγει ρητίνη αλλά και οι καρποί που σχηματίζει δεν είναι κώνοι. Πρόκειται για αειθαλές δέντρο, που ακολουθεί μια στρατηγική επιβίωσης με αντοχή στην πίεση, με βραδεία αύξηση, που αργεί να φτάσει στην ωριμότητα (70 έτη) αλλά μακροβιότατο. Η ηλικία του σύμφωνα με άτομα που βρέθηκαν σήμερα, υπολογίζεται 2000 και 3000 χρόνια, το ύψος του ξεπερνά τα 20 (έως 28) μέτρα με ανώτερη διάμετρο τα 2 μέτρα ή 7 μέτρα με σύνθετους κορμούς.\nΕίναι είδος σκιόφυτο και καταλαμβάνει την πρώτη θέση από άποψη αντοχής στη σκιά από όλα τα ελληνικά είδη των δασικών δέντρων. Δεν υπάρχει άλλο φυτό που να μπορεί να διαβιώσει τόσο καλά στις απόμερες και ανήλιαγες γωνιές.\nΕπιζεί σε όλες τις καταστάσεις και παραμένει, με τον πυκνό όγκο των βαθυπράσινων βελονών του, τραχύς σκοτεινός και εύρωστος. Ο κορμός του είναι πολλαπλός και εκτείνεται σε κυκλική ή πυραμοειδή κόμη. Τα κλαδιά του είναι οριζόντια ή αποκλίνουν, μερικές φορές ως το έδαφος. Είναι ικανός να παράγει ζωντανά κλαδιά από παλαιότερα κλαδιά και κορμούς. Ο φλοιός του είναι λεπτός, στην αρχή κοκκινοκάστανος και αργότερα σταχτοκάστανος, ενώ απολεπίζεται σε μικρά λέπια. Οι κλαδίσκοι του είναι ετήσιοι και πράσινοι και φυτρώνουν σε όλο το μήκος του κορμού.\nΗ κοινή ονομασία του είναι ίταμος ή ήμερο έλατο ή δέντρο του θανάτου. Είναι ένα μυστηριώδες δέντρο. Εκτός από το σαρκώδες τμήμα του καρπού του, όλα τα άλλα μέλη του είναι τοξικά. Ωστόσο ο παράξενος τρόπος με τον οποίο αναπτύσσεται και η ικανότητά του να αναβλαστάνει και να αναδημιουργεί παντοτινά τον εαυτό του, τον φέρνει κοντά στην αθανασία. Ο ίταμος προκαλεί το θάνατο αλλά δεν πεθαίνει ποτέ. Οι άνθρωποι ενθουσιάζονταν από τα δέντρα του ιτάμου με ηλικία χιλιάδων χρόνων και πάντα είχαν μια αμφιλεγόμενη σχέση με το δέντρο, μια σχέση που ταλαντευόταν μεταξύ της λατρείας και της καταστροφής.\nΦύεται, κατά προτίμηση σε ασβεστολιθικά εδάφη στις ορεινές περιοχές της ηπειρωτικής κυρίως Ελλάδος. Συνήθως εμφανίζεται κοντά σε ρυάκια με σποραδικά άτομα εντός δασών άλλων δένδρων, κυρίως Ελάτης.\nΕίναι ένα σπάνιο είδος που απειλείται με εξαφάνιση στην Ελλάδα, όπως και σε άλλες περιοχές της Ευρώπης. Πληθυσμοί του στην Ελλάδα σε μεμονωμένα άτομα, ομάδες ή λόχμες , βρέθηκαν σε 117 δάση και σε 173 διαφορετικές θέσεις, όπου ο συνολικός πληθυσμός φυομένων δένδρων που αναφέρθηκαν, ανέρχεται σε 10.000 άτομα περίπου.\nΣτους ευρωπαϊκούς λαούς και ιδιαίτερα στους Κέλτες, ο ίταμος θεωρούταν ότι είναι σύμβολο της παλιάς μαγείας και ότι αποτελεί το πιο ισχυρό δέντρο για προστασία ενάντια στο κακό. Λόγω της μακροζωίας του φυτευόταν σε νεκροταφεία και εκκλησίες ως μέσο σύνδεσης με τους προγόνους.\nΔόρυ από ίταμο που βρέθηκε στο Clacton του Essex, ηλικίας 450.000 χρόνων.\nΟι αρχαιολόγοι έχουν βρει καλοδιατηρημένα ξυλόγλυπτα σε αρχαιολογικούς χώρους. Το σκληρό και ανθεκτικό ξύλο του ίταμου, χρησιμοποιήθηκε στο παρελθόν για να κατασκευάζουν τροχούς και γρανάζια, κουτάλια, χειρολαβές, κύπελλα, ιερά γλυπτά αλλά και τόξα και δόρατα.\nΣκυθικού τύπου τόξο με ξυλεία ιτάμου (www.arcostorico.it)\nΗ κατασκευή τόξων ήταν η πιο γνωστή χρήση του ξύλου του ιτάμου. Παρόλο που τα τόξα κατασκευάζονταν και από άλλα είδη (Φράξο, Λαβούρνο), τα καλύτερα τόξα ήταν φτιαγμένα από ίταμο. Τα τόξα αυτά ήταν κατασκευασμένα έτσι, ώστε το εγκάρδιο να βρίσκεται στο εσωτερικό του τόξου, ενώ το σομφό προς τα έξω. Με αυτόν τον τρόπο εκμεταλλεύονταν καλύτερα τις φυσικές ιδιότητες του ξύλου, δηλαδή τη μεγάλη αντοχή του εγκάρδιου στη συμπίεση και του σομφού στον εφελκυσμό. Η ανάγκη για ξύλο ιτάμου, κατάλληλου για κατασκευή τόξων ήταν τόσο μεγάλη, που διάφοροι μονάρχες στην Ευρώπη διακήρυτταν την προστασία ή τη φύτευση του ιτάμου.\nΟ Χέλμουτ Μπάουμαν στο έργο του «Η Ελληνική χλωρίδα στο μύθο, την τέχνη και τη λογοτεχνία» αναφέρει για τον Ίταμο:\n«… Ο ίταμος ήταν αφιερωμένος στις Ερινύες, τις χθόνιες θεότητες της εκδίκησης, που τιμωρούσαν τις ανθρώπινες ασέβειες με το δηλητήριο αυτού του δέντρου. Η τοξικότητα αυτή ήταν γνωστή από πολύ παλιά. Πραγματικά, πεντακόσια γραμμάρια από τα φύλλα του μπορούν να σκοτώσουν ένα άλογο. Η Άρτεμις χρησιμοποιούσε βέλη δηλητηριασμένα με ίταμο. Με εντολή της μητέρας της και με τέτοια βέλη σκότωσε τα παιδιά της Νιόβης, που καυχιόταν για την πολυτεκνία της, σε σύγκριση με τη Λητώ (΄Ομηρος Ιλ. 11.24.607). Η Άρτεμις λατρευόταν, ανάμεσα σε άλλους και σ΄ ένα ναό, που βρισκόταν μέσα σ΄ ένα μεγάλο δάσος από ίταμους στο αρκαδικό βουνό Αρτεμίσιο. Σήμερα το βουνό είναι ξερό και δεν υπάρχουν παρά ελάχιστα τέτοια δέντρα. Το σκληρό και ανθεκτικό ξύλο του ίταμου ήταν από την αρχαιότητα πολυζήτητο για ξυλουργικές εργασίες. Η ομορφιά του ξύλου και η βραδύτητα ανάπτυξης του δέντρου, που μπορεί να ζήσει 2000 χρόνια, ήταν η αιτία της καταστροφής του. Σήμερα δεν υπάρχουν απ΄ αυτό το περήφανο δέντρο παρά μόνο λίγα φτωχά απομεινάρια ..»\nΟ Ίταμος, ηλικίας 2000 ετών που έδωσε το όνομά του στο όρος της Σιθωνίας\nΕίναι ιδιαίτερα τοξικό φυτό που είχε χρησιμοποιηθεί φαρμακευτικά μόνο περιστασιακά, κυρίως στην θεραπεία των θωρακικών παθήσεων. Η σύγχρονη όμως έρευνα έχει δείξει ότι το ξύλο, ο φλοιός, οι τρυφεροί βλαστοί, οι βελόνες και τα σπέρματα περιέχουν μια δηλητηριώδη αλκαλοειδή ουσία, την ταξόλη, που έχει παραλυτική επίδραση στην καρδιά, η οποία προκαλεί το θάνατο στα ζώα που καταναλώνουν αυτά τα μέρη του φυτού. Οι παλιότερες και ξηραμένες βελόνες είναι πιο δηλητηριώδεις από τις νεότερες βελόνες. Σε αντίθεση με αυτά τα μέρη του φυτού, το κόκκινο περίβλημα των καρπών, που είναι ζελατινώδες με πολύ γλυκιά γεύση, δεν είναι δηλητηριώδες και καταναλώνεται ολόκληρο από τα πτηνά. Διέρχεται όμως από το πεπτικό τους σύστημα χωρίς να προκαλεί καμία βλάβη. Τα πτηνά που αποβάλλουν τα σπέρματα του καρπού ακέραια με τα περιττώματά τους, βοηθάνε στην καλύτερη διασπορά των σπόρων του ιτάμου.\nΗ ταξόλη έχει παρουσιάσει καλά αποτελέσματα ως αντικαρκινικό φάρμακο, ιδιαίτερα στη θεραπεία του καρκίνου των ωοθηκών. Δυστυχώς, οι συγκεντρώσεις της ταξόλης σε αυτό το είδος είναι πάρα πολύ χαμηλές για να είναι σημαντικές εμπορικά, αν και χρησιμοποιείται για ερευνητικούς λόγους.\nΤο πρόβλημα ξεπεράστηκε με την συνθετική δημιουργία της αντικαρκινικής ουσίας. Ο Κύπριος επιστήμονας Κυριάκος Νικολάου αναφέρει σχετικά: «Η ιστορία της ταξόλης πάει πίσω στον Ιούλιο Καίσαρα, ο οποίος έγραψε σε ένα βιβλίο του ότι ένας από τους αρχηγούς των βαρβάρων, όταν νικήθηκε από τους Ρωμαίους, αυτοκτόνησε πίνοντας τσάι από τα φύλλα ενός δέντρου. Ύστερα από 2.000 χρόνια οι επιστήμονες σκέφτηκαν ότι κάτι θα σημαίνει αυτό, απομόνωσαν την ουσία από το δέντρο αυτό και βρήκαν την ταξόλη, την οποία προωθούσαν στην κλινική. Υπήρχε όμως πρόβλημα ποσότητας. Έπρεπε να καταστρέψουν ολόκληρα δάση για να πάρουν μια μικρή ποσότητα, η οποία δεν ήταν αρκετή. Προσπαθήσαμε, λοιπόν, διάφορες επιστημονικές ομάδες να τη συνθέσουμε στο εργαστήριο. Εκείνη την εποχή, το 1994, υπήρχαν γύρω στις 15 ομάδες που προσπαθούσαν να συνθέσουν την ταξόλη στο εργαστήριο. Η δική μας ομάδα ήταν η τελευταία που ξεκίνησε την προσπάθεια και μας πήρε δυόμισι-τρία χρόνια για να τη συνθέσουμε και να τη δημοσιεύσουμε πρώτοι».\nΟ ίταμος περιλαμβάνεται σε πολλές δράσεις διατήρησης και κανόνων στις ευρωπαϊκές χώρες και οι δασικές εκτάσεις στις οποίες εμφανίζεται χαρακτηρίζονται ως προστατευόμενες περιοχές. Συγκεκριμένα τα μεσογειακά δάση με Taxus baccata με κωδικό (9580) αποτελούν έναν από τους τύπους οικοτόπων του παραρτήματος Ι της οδηγίας (92/43/ΕΕΚ) που πρέπει να προστατευτούν (Ευρωπαϊκό Συμβούλιο 1992).\nΟικολογία καί κατάσταση, διατήρησης του Taxus baccata στο Χολομώντα\nΑπογραφή και τεκμηρίωση των πληθυσμών του είδους Taxus baccata στην Ελλάδα\n(Κ. Κασιούμης, Φ. Γαλανός, Δ. Τρακόλης, Θ. Γκλεζάκος)\nΦαρμακευτικά φυτά – Μύθοι και πραγματικότητα (Θεόδωρος ΓεωργιάδηςΚαθηγητής Πανεπιστημίου Πατρών)\n‹ Διάθεση κατασχεθέντων σε άπορες οικογένειες\nΗ προστασία της θάλασσας μέσα από ένα ταξίδι γεύσεων ›\nTags: Ήμερο έλατο, Ίταμος, Ταξόλη, Taxus baccata


Πώς να κάνετε Ladybugs από μπόουλινγκ μπάλες - Διάφορα - 2021\nΟι παλιές μπάλες μπόουλινγκ μπορούν να πάρουν χώρο στην ντουλάπα ή στη σοφίτα σας. Λόγω του στρογγυλού τους σχήματος και των τρυπών, μπορούν εύκολα να μετατραπούν σε πασχαλίτσες με λίγο χρώμα, χάλκινο σύρμα και ξύλινες χάντρες.\nΚαθαρίστε την μπάλα μπόουλινγκ χρησιμοποιώντας σαπούνι και νερό. Στεγνώστε την πετσέτα. Αφήστε το για αρκετές ώρες, με τρύπες στραμμένες προς τα κάτω για να στεγνώσει η υγρασία μέσα τους.\nΑσταρώστε την μπάλα μπόουλινγκ με εξωτερικό αστάρι. Βγάλτε ένα καλά στρώμα και αφήστε το αστάρι να στεγνώσει εντελώς\nΟι παλιές μπάλες μπόουλινγκ μπορούν να πάρουν χώρο στην ντουλάπα ή στη σοφίτα σας.\nΛόγω του στρογγυλού τους σχήματος και των τρυπών, μπορούν εύκολα να μετατραπούν σε πασχαλίτσες με λίγο χρώμα, χάλκινο σύρμα και ξύλινες χάντρες.\nΧρησιμοποιήστε ένα εξωτερικό χρώμα λατέξ για να βάψετε την μπάλα μπόουλινγκ με κόκκινο χρώμα. Χρησιμοποιήστε τρεις στρώσεις για να αποκτήσετε ομοιόμορφο χρώμα. Αφήστε κάθε στρώση να στεγνώσει καλά πριν προσθέσετε την επόμενη.\nΧρησιμοποιήστε την ταινία του ζωγράφου για να δημιουργήσετε ένα μοτίβο πασχαλίτσας. Δημιουργήστε τα φτερά, το άκρο της ουράς και το κεφάλι τρέχοντας ένα κομμάτι ταινίας στο δεξί τρίτο του μπολ και ένα στο αριστερό τρίτο. Η ταινία πρέπει να είναι πιο κοντά στο πάνω μέρος της μπάλας και να σχηματίζει ένα τριγωνικό σχήμα για το άκρο της κεφαλής και της ουράς. Οι τρύπες της μπάλας μπόουλινγκ πρέπει να βρίσκονται στο πλάι της μπάλας μεταξύ των δύο κομματιών της ταινίας, για το πού πρέπει να βρίσκονται τα μάτια, με την τρύπα του αντίχειρα να δείχνει προς τα πάνω. Δημιουργήστε τα σημεία τοποθετώντας τρία έως τέσσερα κομμάτια της ταινίας του ζωγράφου που αλληλεπικαλύπτονται. Στη συνέχεια, χρησιμοποιήστε ένα μαχαίρι για να κόψετε έναν κύκλο στην ταινία. Τοποθετήστε τον κύκλο στην μπάλα όπου θέλετε να είναι τα σημεία. Επαναλάβετε αυτήν τη διαδικασία για να δημιουργήσετε περισσότερα σημεία. Ο αριθμός κύκλων που πρέπει να δημιουργήσετε εξαρτάται από τον αριθμό των σημείων που θέλετε στο πασχαλίτσα σας.\nΧρησιμοποιήστε ένα εξωτερικό χρώμα λατέξ για να βάψετε την μπάλα μπόουλινγκ με κόκκινο χρώμα.\nΧρησιμοποιήστε μια βούρτσα διάτρησης για να εφαρμόσετε μαύρο εξωτερικό χρώμα λατέξ ανάμεσα στις δύο λωρίδες της ταινίας του ζωγράφου και μέσα στα σημεία που φτιάξατε. Για να χρησιμοποιήσετε ένα πινέλο διάτρησης, χρησιμοποιήστε την τεχνική stippling, η οποία είναι μια μέθοδος επανάληψης της βούρτσας που γεμίζει το χρώμα πάνω από την επιφάνεια αντί να χρησιμοποιείτε πινελιές ζωγραφικής.\nΑφήστε το μαύρο χρώμα να στεγνώσει εντελώς πριν αφαιρέσετε το χρώμα. Αγγίξτε τις άκρες των μαύρων περιοχών, όπως απαιτείται, χρησιμοποιώντας μια μικρή βούρτσα.\nΧρησιμοποιήστε μαύρο καλαφάκι για να γεμίσετε τις τρύπες στην μπάλα μπόουλινγκ. Εισαγάγετε δύο κομμάτια χαλκού αριθμού 6 ίντσας 8 ίντσας στην τρύπα του αντίχειρα. Αυτό μπορεί να ληφθεί από το τοπικό σας κατάστημα υλικού και μπορείτε να τους ζητήσετε να το κόψουν σε μέγεθος πριν φύγετε. Χρησιμοποιήστε ένα πιστόλι ζεστής κόλλας για να συνδέσετε μια μαύρη ξύλινη χάντρα 1 ιντσών στο τέλος κάθε χάλκινου σύρματος για να δημιουργήσετε τις κεραίες σας. Αφήστε το καλαφάκι να στεγνώσει εντελώς πριν βάλετε την μπάλα μπόουλινγκ στην αυλή σας.\nΧρησιμοποιήστε μια βούρτσα διάτρησης για να εφαρμόσετε μαύρο εξωτερικό χρώμα λατέξ ανάμεσα στις δύο λωρίδες της ταινίας του ζωγράφου και μέσα στα σημεία που φτιάξατε.\nΑφήστε το καλαφάκι να στεγνώσει εντελώς πριν βάλετε την μπάλα μπόουλινγκ στην αυλή σας.\nΔοκιμάστε διαφορετικά χρώματα για να δημιουργήσετε μια ποικιλία από πασχαλίτσες. Κάνοντας πολλά πασχαλίτσα και τοποθετώντας τα στον κήπο σας, μπορείτε να κάνετε τη δική σας παρέλαση πασχαλίτσας.\nΔες το βίντεο: Ladybugs and spider mites (Δεκέμβριος 2021).\nCopyright 2021 \_ Πώς να κάνετε Ladybugs από μπόουλινγκ μπάλες...


Halo 5: Ο Master Chief παραμένει Playable χαρακτήρας | Hit Channel\nΎστερα από τις δηλώσεις ηθοποιού που υποστηρίζει ότι ο Agent Locke θα είναι ο βασικός ήρωας.\nΟ Mike Colter, ο ηθοποιός που υποδύεται τον Agent Locke στην επερχόμενη τηλεοπτική παραγωγή Halo: Nightfall άφησε να εννοηθεί ότι ο εν λόγω χαρακτήρας θα αποτελεί τον πρωταγωνιστή του Halo 5: Guardians\nΣε συνέντευξή του στο περιοδικό Χ-Οne, η οποία δημοσιεύτηκε στο Reddit, ο Mike Colter δήλωσε ότι ο Agent Locke θα είναι playable χαρακτήρας στο νέο κεφάλαιο της σειράς Halo. O αμερικανός ηθοποιός ανέφερε χαρακτηριστικά: “Μόλις κυκλοφορήσει το Halo 5 θα παίξετε ένα παιχνίδι στο οποίο θα είμαι ο βασικός πρωταγωνιστής”. Οι δηλώσεις αυτές όπως είναι λογικό προκάλεσαν έντονες συζητήσεις εγείρονται σημαντικά ερωτήματα ως το ποιός θα είναι ακριβώς ο πρωταγωνιστής του Halo 5: Guardians. Θα έχουμε άραγε ένα δυναμικό comeback του Master Chief ή ο Agent Locke από το Halo: Nightfall θα αναλάβει τον ρόλο του κεντρικού πρωταγωνιστή της ιστορίας;\nH Microsoft έσπευσε πάντως να καθησυχάσει τος φίλους της σειράς τονίζοντας πως ο Master Chief θα αποτελέσει ένα αναπόσπαστο κομμάτι του Halo 5: Guardians και παράλληλα θα τον δούμε ως playable χαρακτήρα. Από την άλλη πλευρά σύμφωνα με τα λεγόμενα της αμερικανικής εταιρείας στο νέο Halo ο Agent Locke έχει έναν από τους πρωτεύοντες ρόλους στην εξέλιξη της ιστορίας. Με βάση τα παραπάνω η Microsoft μας καθησυχάζει καθώς η παρουσία του Master Chief θα πρέπει να θεωρείται δεδομένη, αλλά είναι φανερό ότι δεν διαψεύδει τις δηλώσεις του Mike Colter. Για την ώρα λοιπόν δεν μπορούμε να βγάλουμε ασφαλή συμπεράσματα για το ποιος θα είναι ο βασικός πρωταγωνιστής της ιστορίας.\nTo Halo 5: Guardians θα κυκλοφορήσει στα τέλη του 2015 για Xbox One.


Απήχηση plasmon επιφάνεια Μικροσκοπίας βοηθά στην ανίχνευση σωματίδια του ιού H1N1\nΣτον πόλεμο κατά των μολυσματικών ασθενειών, προσδιορίζοντας ο ένοχος είναι η μισή μάχη. Τώρα, η έρευνα καθηγητής Shaopeng Wang και οι συνεργάτες του από το Biodesign Ινστιτούτου στο κρατικό πανεπιστήμιο της Αριζόνα, περιγράφουν μια νέα μέθοδο για την απεικόνιση μεμονωμένων σωματιδίων του ιού. Η έρευνά τους ανοίγει την πόρτα σε μια πιο λεπτομερή κατανόηση αυτών των λεπτών παθογόνων παραγόντων, και μπορεί να επηρεάσει περαιτέρω τη μελέτη της ένα ευρύ φάσμα των μικρο-και νανοκλίμακα φαινόμενα.\nΤα πορίσματα της ομάδας εμφανίστηκε αυτοπροσώπως στη διαδικασία 23η Αυγούστου της Εθνικής Ακαδημίας Επιστημών, προηγμένες online έκδοση.\nΑνίχνευση και αναγνώριση των μολυσματικών εισβολείς είναι κρίσιμης σημασίας για τις προσπάθειες για τη διάγνωση, την πρόληψη και τον έλεγχο αυτών των παθογόνων επιδέξιος. Στην παρούσα μελέτη, ατομικά σωματίδια H1N1 του ιού της γρίπης, σε συνδυασμό με το κάπως μεγαλύτερο ιό HCMV είχαν εντοπιστεί οπτικά μέσα από μια ετικέτα χωρίς τη μέθοδο για πρώτη φορά, με τη χρήση υψηλής ανάλυσης τεχνολογία γνωστή ως μικροσκοπία απήχηση plasmon επιφάνεια.\nΕκτός από τον εντοπισμό και μόνο σωματίδια του ιού, η τεχνική επιτρέπει τη μελέτη των δεσμευτικών επιφάνεια των ιών για ειδικά αντισώματα. Αυστηρά, επιτρέπει επίσης τη μέτρηση της μάζας των σωματιδίων, με όριο ανίχνευσης ανταγωνίζεται συμβατικές μεθόδους με τρεις και τέσσερις τάξεις μεγέθους. Η εργασία έγινε υπό την επίβλεψη του Nongjian (NJ) Tao, διευθυντής του Κέντρου της Biodesign Ινστιτούτου για Βιοηλεκτρονική και βιοαισθητήρες.\nΔιάφορες μέθοδοι έχουν εφαρμοστεί για την ανίχνευση των σωματιδίων του ιού, Τάο σημειώνει, παραθέτοντας μια σειρά από εξωτικά τεχνικές που χρησιμοποιούνται για το κυνήγι και μόνο ιούς ή πιο συχνά, να αξιολογήσει στατιστικά ομάδες των σωματιδίων. Συχνά, οι φθορισμού χρωστικές ουσίες τοποθετείται σε μόρια για τους σκοπούς της απεικόνισης, αν και τέτοιες τεχνικές έρχονται σε μια τιμή. «Το σήμα μπορεί να προκαλέσει μια αλλαγή στη λειτουργία του μορίου,» λέει ο Τάο, τονίζοντας ότι η περαιτέρω επισήμανση μέθοδοι δεν επιτρέπουν την άμεση παρατήρηση των εγγενών φυσικών χαρακτηριστικών (π.χ., μάζα) των ιών, εμφανίζοντας αντ 'αυτού, μόνο η επισήμανση συνθετικά sites .\nΣτην παρούσα μελέτη, η επιφάνεια μικροσκόπιο απήχηση plasmon χρησιμοποιείται για να εξετάσει τις αλληλεπιδράσεις συγγένεια των ιών και των συναφών αντισώματα τους, την παραγωγή της πρώτης ετικέτα χωρίς εικόνες των μεμονωμένων ιών. Όπως Wang παρατηρεί, «οπτική απεικόνιση αυτού του είδους μπορεί να εντοπίσει έναν ιό στη μητρική του κατάσταση, σε υδατικό διάλυμα." Προηγουμένως, η επίλυση αυτών των λεπτών σωματιδίων έπρεπε να βασίζονται σε ηλεκτρονικό μικροσκόπιο, όπου τα δείγματα θα πρέπει να καθοριστεί και ο εντοπισμός που διεξάγονται στο πλαίσιο κενό.\nΑπήχηση plasmon επιφάνεια συμβαίνει όταν πολωμένο φως χτυπά ένα biochip επικαλυμμένα με ένα λεπτό μεταλλικό στρώμα. Λαμβάνοντας υπόψη τις κατάλληλες συνθήκες του μήκους κύματος, την πόλωση και την γωνία περιστατικό, ελεύθερα ηλεκτρόνια (ή πλάσμα) στην επιφάνεια του τσιπ απορροφούν τα φωτόνια περιστατικό, μετατρέποντάς τα σε plasmon επιφάνεια κύματα, που διαδίδονται σε όλη την επιφάνεια με τρόπο παρόμοιο με τα κύματα στο νερό.\nΌταν τα μόρια, όπως σωματίδια του ιού αλληλεπιδρούν με την επιφάνεια του τσιπ, που μπορούν να διαταράξουν αυτές τις λεπτές κύματα plasmon, προκαλώντας μια μετρήσιμη αλλαγή στο φως ανακλαστικότητα. Κανονικά, αυτές οι διαταραχές κύμα κατά μέσο όρο σε όλη την επιφάνεια, αν και αυτό συμβατική προσέγγιση μητρώα θόρυβο καθώς και τις διαπιστωθείσες σωματίδια, που καταλαμβάνουν μόνο μια μικρή περιοχή της συνολικής επιφάνειας του chip.\nΣτην παρούσα μελέτη, η ομάδα έδειξε για πρώτη φορά ότι είναι δυνατόν για την εικόνα και την ανίχνευση των μεμονωμένων σωματιδίων του ιού Η1Ν1 με ετικέτα χωρίς τεχνική επιφάνεια plasmonics σε πραγματικό χρόνο. Η τεχνική αυτή επιτρέπει μέσου όρου του σήματος μόνο στην περιοχή όπου τα σωματίδια του ιού υπάρχουν, βελτιώνοντας σημαντικά την ακρίβεια της μέτρησης.\nΓια να είναι σίγουροι ότι η παρατηρούμενη οπτικά σήματα ήταν πράγματι εκείνα των σωματίων του ιού H1N1 δεσμευτικές τις συνδεδεμένες με τα αντισώματα τους, η ομάδα διεξήγαγε τρία ξεχωριστά πειράματα. Στην πρώτη περίπτωση, μια μόνιμη σύνδεση του ιικά σωματίδια στην λιτή επιχρυσωμένα chip παρατηρήθηκε. Στη συνέχεια, το πείραμα επαναλήφθηκε μετά την εφαρμογή του πολυαιθυλενογλυκόλης (PEG) στην επιφάνεια χρυσού, η οποία ενεργεί για να εμποδίσει μη ειδική απορρόφηση. Στην περίπτωση αυτή, κανένα από τα σωματίδια του ιού δεσμεύονται στην επιφάνεια, αλλά αντ 'αυτού, περιπλανήθηκε ελεύθερα, υπακούοντας την τυχαία συμπεριφορά είναι γνωστή ως κίνηση Brown.\nΤέλος, τα σωματίδια του ιού, παρατηρήθηκαν σε ένα τσιπ functionalized με H1N1 αντισώματα με PEG εφαρμοστεί. Το σωματίδιο του ιού που εμφανίζεται αναστρέψιμη δέσμευση με τους ομολόγους τους των αντισωμάτων, διαχωρίζοντας με το χαρακτηριστικό τρόπο του ιού-αντισώματος ζεύγη. "Με τον τρόπο αυτό, θα μπορούσαμε να είμαστε σίγουροι η ανίχνευση είναι στην πραγματικότητα η δέσμευση του H1N1 σωματίδια να τα αντισώματα," λέει ο Τάο. "Αυτό είναι το κόλπο που χρησιμοποιούμε για να αποδείξουμε ότι μπορούμε να εντοπίσει συγκεκριμένα έναν ιό-στόχο, όχι άλλα μόρια ή ουσία στο διάλυμα, το οποίο θα παράγει επίσης ένα σήμα." Πρόσθετη επιβεβαίωση ήρθε από τη χρήση του HCMV σωματίδια του ιού, η οποία απέτυχε να δεσμεύσει με τον H1N1 -ειδικά αντισώματα.\nΌπως επισημαίνει ο επικεφαλής συγγραφέας Wang, ένα ακόμη πλεονέκτημα αυτής της εξαιρετικά ευαίσθητη τεχνική είναι ότι επιτρέπει τη μέτρηση της μάζας ιού. Η μάζα μπορεί να συναχθεί από την ένταση του οπτικού σήματος, η οποία με τη σειρά του είναι ανάλογη με το βαθμό στον οποίο το σωματίδιο διαταράσσει την επιφάνεια plasmon κύμα. Η τεχνική ομάδα του επιτρέπει την ανίχνευση μάζα όριο κάτω για να 1attogram ένα quadrillionth του γραμμαρίου. "Έχουμε προσπαθήσει να πιέσει ετικέτα χωρίς οπτική απεικόνιση πολύ πιο πέρα από τα συμβατικά όρια," Wang λέει, προσθέτοντας ότι η μέθοδος που επιτρέπει την παρατήρηση και ο χαρακτηρισμός των μικροσκοπικών βιολογικών οντοτήτων στη φυσική τους κατάσταση.


Εργαστήριο ΜΧΔ: Απορρόφηση αερίων σε στήλη πληρωτ. υλικού - Σελίδα 2 - ChemEng NTUA - forum Χημικών Μηχανικών ΕΜΠ\nΕργαστήριο ΜΧΔ: Απορρόφηση αερίων σε στήλη πληρωτ. υλικού\nRe: Εργαστήριο ΜΧΔ: Απορρόφηση αερίων σε στήλη πληρωτ. υλικο\n11 από teopap\nΚαλησπέρα! Θα μπορούσε να μου πει κάποιος, πώς βρίσκουμε την πίεση, π, για την εξίσωση (4) σελ. 627, Levenspiel;\nΈπρεπε να την είχαμε μετρήσει όταν κάναμε την άσκηση, από κάποιο μανόμετρο;\nΤη βρίσκουμε υπολογιστικά, πχ με νόμο Dalton;\nΦαντάζομαι είναι λάθος να υποθέσω αυθαίρετα ατμοσφαιρική πίεση... Ε;...\nΑυτό που έκανα: γνωρίζοντας τις μερικές πιέσεις του CO2 στη βάση και στην κορυφή της στήλης, βρήκα μια "μέση" μερική πίεση του CO2. Με τον ίδιο τρόπο βρήκα κι ένα μέσο μολαρικό κλασμα του CO2, και έκανα Dalton. Φοβάμαι όμως ότι είναι λάθος, γιατί μετά που πάω να ολοκληρώσω στην εξίσωση (6) σελ. 628, με παραδοχή \_( k_Ag = \_) άπειρο (φυσική απορρόφηση, αμελητέα αντίσταση διάχυσης στην αέρια φάση), το ολοκλήρωμα απειρίζεται\nΕπίσης, πάλι στην ίδια εξίσωση (6), \_( V_r \_) είναι ο όγκος της στήλης, που δίνει στην περιγραφή της πιλοτικής διάταξης;\nΚυρ 27 Απρ 2014, 1:58 pm\n12 από teopap\nΚαι επίσης, πώς μπορώ να υπολογίσω (ή πού μπορώ να βρω) το συντελεστή διάχυσης του NaOH στο νερό (ας μη σχολιάσω καν ότι NaOH στο νερό δεν υπάρχει λόγω διάστασης);\nΣτο βιβλίο του Ασημακόπουλου δε βρήκα τίποτα, ούτε δεδομένα βιβλιογραφικά, ούτε κάποια σχέση που να ταιριάζει. Τα ίδια και στον Perry.\nΚυρ 27 Απρ 2014, 9:55 pm\n13 από Κρίκη\nΚαλησπέρα! Επειδή είχα ακριβώς τις παραπάνω ερωτήσεις , μήπως τελικά υπάρχει κάποιος που να θυμάται ή να έχει κρατήσει κάποιο αρχείο πάνω σε αυτή την άσκηση? Θα του ήμουν ευγνώμων !\nΚυρ 06 Μαρ 2016, 9:18 pm\nόταν την είχα κάνει εγώ, μας είχε στείλει σε mail τα εξής δεδομένα\nΔεδομένα – Παραδοχές\nT (oC) 0 10 20 30 40\nH (Atm) 728 1040 1420 1860 2330\nDNaOH (cm2/s) 2.13 *10-5\nDCO2 (cm2/s) 2 *10-5\nΠηγή: Reid, RC, Prausnitz, JM, and Poling, BE The properties of gases and liquids. McGraw-Hill, New York, 4th edition, (1987).\n1. Αμελητέα αντίσταση αερίου στρώματος (two film theory) για τη φυσική απορρόφηση\n2. Στιγμιαία χημική αντίδραση\n3. Αραιά μείγματα\nΚυρ 06 Μαρ 2016, 9:51 pm\n15 από Κρίκη\nΜάλιστα..Ευχαριστώ! Ωστόσο με τον υπολογισμό της πίεσης που αναφέρει και παραπάνω ο teopap τι γίνεται ?\nΔευ 07 Μαρ 2016, 2:24 pm\n16 από teopap\nΚρίκη έγραψε: Μάλιστα..Ευχαριστώ! Ωστόσο με τον υπολογισμό της πίεσης που αναφέρει και παραπάνω ο teopap τι γίνεται ?\nΓενικά είναι μεγάλη ατυχία να κάνεις αυτή την άσκηση στην αρχή του ΜΧΔ Ι, γιατί δεν έχεις ιδέα από τίποτα, ακόμη περισσότερο από την ύλη που απαιτείται για την άσκηση, η οποία καλύπτεται προς το τέλος του εξαμήνου.\nΗ πίεση λοιπόν που λες είναι όντως ατμοσφαιρική, γιατί αν θυμάσαι η έξοδος είναι ανοικτή στην ατμόσφαιρα (ένας εύκαμπτος σωλήνας ήταν τότε νομίζω που άδειαζε νερό στα απόβλητα?) - είχαμε ρωτήσει και τον υπεύθυνο και μας το είχε πει.\nΠόση είναι η ατμοσφαιρική πίεση στο υψόμετρο αυτό, δεν έχει καμία απολύτως σημασία.\nΔευ 07 Μαρ 2016, 9:47 pm\n17 από Κρίκη\nΤέλεια! Ευχαριστώ πολύ! Ναι όντως δεν περιμέναμε να είναι τόσο μπελαλίδικη, αν και μας το είχε πει και ο ίδιος..\nΤρί 08 Μαρ 2016, 8:29 pm\nΕπιστροφή στο “Μηχανική Χημικών Διεργασιών Ι”\nΤώρα είναι Κυρ 13 Ιουν 2021, 7:56 am


ΣΥΛΛΟΓΗ ΕΙΚΑΣΤΙΚΩΝ ΕΡΓΩΝ / VILLA ΡΟΔΟΠΗ: Αυγούστου 2013\nΠΑΝΣΕΛΗΝΟΣ ΣΤΟΝ ΚΗΠΟ, VILLA ΡΟΔΟΠΗ ΤΟΥ ΚΩΣΤΑ ΕΥΑΓΓΕΛΑΤΟΥ, 2013\nΕΚΘΕΣΗ ΖΩΓΡΑΦΙΚΗΣ ΚΑΙ PERFORMACE ΣΤΟΝ ΚΗΠΟ ΣΤΗ VILLA ΡΟΔΟΠΗ TOY ΚΩΣΤΑ ΕΥΑΓΓΕΛΑΤΟΥ.\nΜε την παρουσία πολύ μεγάλου αριθμού φιλοτέχνων, προσωπικοτήτων της τέχνης, των επιστημών και της πολιτικής πραγματοποιήθηκαν τα εγκαίνια της έκθεσης " Ζωγραφικά Αναθήματα" και η ετήσια εκδήλωση-performance ΠΑΝΣΕΛΗΝΟΣ ΣΤΟΝ ΚΗΠΟ, του ζωγράφου Κώστα Ευαγγελάτου στη Σύγχρονη Πινακοθήκη Villa Ροδόπη στο Αργοστόλι. Η αισθητική παρουσίαση των δρωμένων έγινε από την ιστορικό τέχνης Μαράη Γεωργούση. Φέτος ο καλλιτέχνης-ποιητής απήγγειλε το πρώιμο αλληγορικό και συμβολικό ποίημα του ΜΥΘΟΓΡΑΦΗΜΑ, με πρωτότυπη μινιμαλιστική μουσική σύνθεση του Νίκου Γαρμπή- NICOFILIMON. Ο Nicofilimon γνωστός συνθέτης και designer στις μελωδικές η ατονικές μινιμαλιστικές συνθέσεις του χρησιμοποιεί εκτός από το πιάνο και σπάνια μουσικά όργανα. Στην μουσικοποιητική παράσταση στη ΜΩΒ ΣΚΗΝΗ του κήπου της villa Ροδόπη , με όργανο σύνθεσης και αυτοσχεδιασμού το i-pad του, έντυσε με τους ιδιότυπους μουσικούς ήχους του την τολμηρή ποιητική φωνή του Κώστα Ευαγγελάτου, που συγκίνησε αισθητά το κοινό και ως περφόρμερ. Στη συνέχεια το Χοροθέατρο ΛΥΔΙΑ ΛΙΘΟΣ παρουσίασε σε πρεμιέρα τη νέα χορογραφία της Φένιας Αποστόλου, για το περίφημο μουσικό πρελούδιο του Claude Debussy "l'après midi d'un faune" / "Το απομεσήμερο ενός Φαύνου".\nΣε μια μοναδική και αξέχαστη βραδιά κάτω από το φως της υπέρλαμπρης Αυγουστιάτικης πανσελήνου δεκάδες επισκέπτες, ντόπιοι και ξένοι, ήρθαν σε άμεση επαφή με τη δυναμική, ποιοτική και φιλελεύθερη σύγχρονη επτανησιακή κουλτούρα.\nΜΕΧΡΙ 21 ΣΕΠΤΕΜΒΡΙΟΥ 2013\nΑναρτήθηκε από artfonest στις 2:51 μ.μ. Δεν υπάρχουν σχόλια:\nΤΟ "ΑΠΟΜΕΣΗΜΕΡΟ ΕΝΟΣ ΦΑΥΝΟΥ" ΑΠΟ ΤΟ ΧΟΡΟΘΕΑΤΡΟ ΛΥΔΙΑ ΛΙΘΟΣ ΣΤΗ VILLA ΡΟΔΟΠΗ ΤΟΥ ΚΩΣΤΑ ΕΥΑΓΓΕΛΑΤΟΥ.\nΤΟ "ΑΠΟΜΕΣΗΜΕΡΟ ΕΝΟΣ ΦΑΥΝΟΥ" ΑΠΟ ΤΟ ΧΟΡΟΘΕΑΤΡΟ ΛΥΔΙΑ ΛΙΘΟΣ\nΤο ιμπρεσσιονιστικό μουσικό ποίημα του Claude Debussy, εμπνέει την\nΦένια Αποστόλου και δημιουργεί μία χορογραφία όπου ανασύρει από τα\nβάθη του ασυνειδήτού μας την αρχετυπική μορφή του Φαύνου- Θεού Πάνα\nκαι της ονειρικής μορφής της Νύμφης- Ιέρειας.\nΠερνώντας κατευθείαν στη δεύτερη "ανάγνωση" της μουσικής και της\nχορογραφίας παρατηρούμε την καθαρή αρσενική δύναμη του Φαύνου, να\nαναζητά εκείνο το γόνιμο και εύφορο έδαφος που αντιπροσωπεύεται από τη\nΝύμφη. Αντ' αυτού βρίσκει στην απεριόριστη δύναμη του υγρού\nστοιχείου, την απεικόνιση του δικού του ασυνείδητου. Προς στιγμήν η\nΝύμφη ανοίγει τις πύλες της γνώσης στο νεαρό Φαύνο, όμως αυτός\nεπιδεικνύει την ανωριμότητα της νεανικότητάς του τονίζοντας για μια\nακόμη φορά τη διαφορά στο επίπεδο των δύο συνειδήσεων. Η νύμφη\nκαλύπτει τον ανεκτίμητο πλούτο της πίσω από φύλλα και κλαδιά δέντρων\nκαι μέσα από την παραζάλη της καινούργιας πληροφορίας ο Φαύνος\nπροσπαθεί να ξαναβρεί τον αρχέγονο εαυτό, κοιτάζοντας μέσα από τον\nκαθρέφτη της κάμερας. Χορογραφία με αρκετά συμπυκνωμένο νόημα,\nπεριγράφει με ανανεωτικό, ευρηματικό τρόπο τη συνύπαρξη και αντίθεση\nτου συνειδητού και ασυνείδητου, του θηλυκού και αρσενικού.\nL' APRES MIDI D' UN FAUNE\nΧορογραφία: Φένια Αποστόλου\nΦαύνος: Ηλίας Μπαγεώργος\nΝύμφη: Φένια Αποστόλου\nΠαραγωγή: Χοροθέατρο "Λυδία Λίθος", 2013\nΠΡΏΤΗ ΠΑΡΟΥΣΊΑΣΗ 21 ΑΥΓΟΎΣΤΟΥ 2013, ΏΡΑ 10.30 ΜΜ, ΣΤΑ ΠΛΑΊΣΙΑ ΤΗΣ\nΕΚΔΉΛΩΣΗΣ ΠΑΝΣΕΛΗΝΟΣ ΣΤΟΝ ΚΗΠΟ ΤΟΥ ΕΙΚΑΣΤΙΚΟΎ, ΛΟΓΟΤΈΧΝΗ, ΠΕΡΦΌΡΜΕΡ,\nΘΕΩΡΗΤΙΚΟΎ ΤΗΣ ΤΈΧΝΗΣ ΚΏΣΤΑ ΕΥΑΓΓΕΛΆΤΟΥ.\n¨" Μωβ Σκηνή " της Σύγχρονης Πινακοθήκης VILLA ΡΟΔΟΠΗ, στο Αργοστόλι\nΚεφαλονιάς. (είσοδος κήπου Μαντζαβίνου 8, έναντι Εφορείας Αρχαιοτήτων,\nΑνάληψη), τηλ: 2671028501\nPhotos: Νίκος Καλύβας.\nΗ είσοδος για ενήλικους φιλότεχνους ελεύθερη.\nΑναρτήθηκε από artfonest στις 2:31 π.μ. Δεν υπάρχουν σχόλια:\nΠΑΝΣΕΛΗΝΟΣ ΣΤΟΝ ΚΗΠΟ / ΕΓΚΑΙΝΙΑ ΕΚΘΕΣΗΣ "ΖΩΓΡΑΦΙΚΑ ΑΝΑΘΗΜΑΤΑ", ΤΟΥ ΚΩΣΤΑ ΕΥΑΓΓΕΛΑΤΟΥ ΣΤΗ ΣΥΓΧΡΟΝΗ ΠΙΝΑΚΟΘΗΚΗ "VILLA ΡΟΔΟΠΗ", ΑΡΓΟΣΤΟΛΙ ΚΕΦΑΛΟΝΙΑΣ.\nΠΑΝΣΕΛΗΝΟΣ ΣΤΟΝ ΚΗΠΟ / ΕΓΚΑΙΝΙΑ ΕΚΘΕΣΗΣ "ΖΩΓΡΑΦΙΚΑ ΑΝΑΘΗΜΑΤΑ",\nΤΟΥ ΚΩΣΤΑ ΕΥΑΓΓΕΛΑΤΟΥ ΣΤΗ ΣΥΓΧΡΟΝΗ ΠΙΝΑΚΟΘΗΚΗ "VILLA ΡΟΔΟΠΗ",\nΔΙΑΡΚΕΙΑ: 21 ΑΥΓΟΥΣΤΟΥ- 21 ΣΕΠΤ. 2013\nΤην Τετάρτη 21 Αυγούστου 2013, ώρα 9 μμ θα εγκαινιαστεί στη Σύγχρονη Πινακοθήκη VILLA ΡΟΔΟΠΗ, Ι.Μεσολωρά 7 και Βύρωνος στο Αργοστόλι της Κεφαλονιάς, η έκθεση ζωγραφικής και επιζωγραφισμένων αντικειμένων του Κώστα Ευαγγελάτου με τίλο " Ζωγραφικά αναθήματα".\nΤα επιζωγραφισμένα αυτά ιδιότυπα εικαστικά έργα δημιουργούν ένα πολυχρωματικό εννοιακό περιβάλλον, με ποικίλες ερμηνευτικές προεκτάσεις. Οι εικαστικές δημιουργίες του σε ποικίλα υλικά, πέτρες, ξύλα, σίδερα εκτός από τον εσωτερικό εκθεσιακό χώρο κοσμούν και τον μεγάλο κατάφυτο κήπο σε διάλογο με τις φόρμες των δέντρων και των άφθονων λουλουδιών.\nΣτις 10.15 ακριβώς θα γίνoυν στη λίθινη σκηνή του κήπου- ΜΩΒ ΣΚΗΝΗ, τα δρώμενα της ΠΑΝΣΕΛΗΝΟΥ ΣΤΟΝ ΚΗΠΟ. Φέτος ο Κώστας Ευαγγελάτος θα απαγγείλει το συμβολικό ποίημα του ΜΥΘΟΓΡΑΦΗΜΑ σε πρωτότυπη μινιμαλιστική μουσική σύνθεση του Νίκου Γαρμπή- NICOFILIMON και το Χοροθέατρο ΛΥΔΙΑ ΛΙΘΟΣ, θα παρουσιάσει το τολμηρό μουσικό πρελούδιο του Κλώντ Ντεμπυσύ "Το απομεσήμερο ενός Φαύνου". Η νέα χορογραφία είναι της Φένιας Αποστόλου με την ίδια ως Νύμφη και Φαύνο τον χορευτή Ηλία Μπαγεώργο.\nΑναρτήθηκε από artfonest στις 1:41 π.μ. Δεν υπάρχουν σχόλια:\nΠΑΝΣΕΛΗΝΟΣ ΣΤΟΝ ΚΗΠΟ, VILLA ΡΟΔΟΠΗ ΤΟΥ ΚΩΣΤΑ ΕΥΑΓΓ...\nΤΟ "ΑΠΟΜΕΣΗΜΕΡΟ ΕΝΟΣ ΦΑΥΝΟΥ" ΑΠΟ ΤΟ ΧΟΡΟΘΕΑΤΡΟ ΛΥ...


Εμπειρία - Μεθοδολογία - Εργαλεία για Εσωτερικό Έλεγχο Επιχείρησης - Eμπειρίες από ελέγχους - Κοινότητα Λογιστών Βήμα συζητήσεων\nΕμπειρία - Μεθοδολογία - Εργαλεία για Εσωτερικό Έλεγχο Επιχείρησης\nJune 2, 2018 in Eμπειρίες από ελέγχους\nΜέσα σε όλα μας έρχεται και ένας εσωτερικός έλεγχος σε ΙΚΕ (διπλογραφικά) σε όψεως - ταμείο - έξοδα που έγιναν μέχρι σήμερα....\nΥπάρχει κάποια συμβουλή από συνάδελφο που έχει ασχοληθεί με παρόμοιες περιπτώσεις για τη μεθοδολογία που πρέπει να ακολουθήσω , ώστε να αποφύγω πιθανές καθυστερήσεις και άσκοπες ενέργειες κατά τον έλεγχο?\nΚάποιο excelάκι ή άλλο εργαλείο που θα μπορούσε να με βοηθήσει στο αποτέλεσμα ?\nΣκέψη μου απλή είναι να πάρω τον όψεως και να καταγράψω αρχικά όλα τα ποσά που έχουν μπει μέχρι σήμερα από το άνοιγμά του, δηλαδή από την κατάθεση του αρχικού κεφαλαίου, τα εισερχόμενα εμβάσματα πελατών μέχρι και επιστροφές φόρων που τυχόν έχουν πέσει μέσα.\nΣε δεύτερη φάση να πάρω να δω τις αναλήψεις που έχουν γίνει μέχρι σήμερα από τον όψεως και θα έπρεπε αυτά τα χρήματα να βρίσκονται στο ταμείο ή να δικαιολογούνται σε πληρωμές τιμολογίων εξόδων/αγορών τοις μετρητοίς, μισθούς (παλαιότερα, ενοίκια, κλπ πληρωμές).\nΕυχαριστώ όσους ασχοληθούν μαζί μου (έστω και για απλή ανάγνωση)...


H Kelly Brook δεν είναι απλά ένα made in Britain κορμί\nΚανείς ποτέ δεν την πήρε στα σοβαρά, επειδή είχε τεράστιο -φυσικό- στήθος. Ο χρόνος όμως απέδειξε ότι η 33χρονη πρώην του Jason Statham είχε κορμί για αμαρτία και μυαλό για business. Την καλωσορίζουμε στο Hall of Femme μας.\n‘Είχα το κορμί μιας πορνο-σταρ και το πρόσωπο ενός παιδιού. Κάτι που υποθέτω ότι ήταν και ο λόγος που έγινα τόσο επιτυχημένη. Αυτή είναι όλη η πικρή αλήθεια. Και όχι, δεν αισθανόμουν άνετα με τις λήψεις που αναγκαζόμουν να κάνω’. Έτσι λιτά περιγράφει η κόρη του οικοδόμου από το Kent το ξεκινημά της στο χώρο όταν ήταν 16 ετών, μετά την νίκη της σε ένα τοπικό διαγωνισμό ομορφιάς. Όχι ακριβώς ο ορισμός της κοινότυπης απάντησης. Σωστά;\nΤο αδιαμφισβήτητο γεγονός είναι ότι η Kelly, πρώην μοντέλο και ηθοποιός και νυν σχεδιάστρια μόδας, ήταν και παραμένει άκρως επίκαιρη στην Μεγάλη Βρετανία εδώ και 17 ακριβώς χρόνια.\nΚάτι που το οφείλει στον εξωπραγματικό συνδυασμό ενός προσώπου που φέρνει στο νου το αντίστοιχο της Sofia Vergara (ναι, δεν μοιάζει καθόλου Αγγλίδα) και ενός χυμώδους κορμιού που μόνο με αυτό της Jessica Rabbit είναι συγκρίσιμο.\nΣε αντίθεση με άσπονδες φίλες της, όπως π.χ. η Katie Price, η Kelly δεν κυνήγησε ποτέ την δημοσιότητα, ούτε μπήκε στο τριπάκι να κάνει δίαιτες ή να πλακωθεί στις πλαστικές προκειμένου να παραμείνει ‘επίκαιρη’.\nΓια την ακρίβεια ήταν η δημοσιότητα που της χτύπησε στα 18 την πόρτα, όταν βρέθηκε από το πουθενά συμπαρουσιάστρια της πρωινής εκπομπής The Big Breakfast. Τότε που βγήκε η χρόνια βρώμα ότι είναι απλά μια ηλίθια με μεγάλο στήθος που δεν ξέρει να προφέρει τις δύσκολες λέξεις.\nΗ ίδια πλέον το αντιμετωπίζει χαλαρά, λέγοντας ‘Ίσως απλά οι άνθρωποι πίστευαν ότι δεν το είχα κερδίσει. Μια άποψη που σέβομαι και καταλαβαίνω’. Αλλά η αλήθεια είναι ότι τότε είχε πληγωθεί. Οπότε πήρε αγκαζέ τον τότε συντροφό της, Jason Statham, και την έκανε για Χόλιγουντ.\nΟΚ, η αλήθεια είναι ότι δεν κατάφερε σπουδαία πράγματα (βλέπε The Italian Job, School for Seduction, House of 9, Deuce Bigelow-European Gigolo και, τελευταία, το Piranha 3D). Αλλά τουλάχιστον όλοι βγήκαμε κερδισμένοι.\nΕκείνη γνώρισε τον επόμενο γκομενό της, το ‘πατριωτάκι μας’ Billy Zane στα γυρίσματα -στην Ελλάδα- του Survival Island. Και έβγαλε στην πορεία ένα καλό κομπόδεμα.\nΚαι εμάς μας έμειναν ενθύμιο δεκάδες βιντεάκια (από sex scenes ή bacstage φωτογραφήσεων) στο dailymotion και μια φωτογράφηση στο Playboy.\nΒλέπεις η -ψηφισμένη ως ωραιότερη γυναίκα του κόσμου από το FHM- δεν ήταν ποτέ φειδωλή στην ποσότητα της σάρκας που έδειχνε, όταν το απαιτούσαν οι περιστάσεις.\nΑπλά φρόντιζε να κάνει προσεκτική επιλογή των φωτογράφων ώστε να βγαίνει πάντα σέξι τύπου 50s και όχι τσόλι τύπου 90s.\nΌπως συνέβη π.χ. και στην τελευταία της φωτογράφηση για το Nuts, που αποτέλεσε και την αφορμή να ασχοληθούμε τώρα μαζί της.\nΠλέον η προσωπική της περιουσία αγγίζει τα 10 εκ. δολάρια, έχει ένα σπίτι στο Wibledon, ένα αγρόκτημα στο Kent και ένα διαμέρισμα στο Los Angeles, ξοδεύει το μεγαλύτερο μέρος του χρόνου της σχεδιάζοντας (μπικίνι και ρούχα γενικότερα) και απασχολεί τα πρωτοσέλιδα κάθε φορά που πάρει μερικά κιλά.\nΚάτι που η ίδια εξηγεί πως δεν έχει σημασία καθώς, μετά από 10 χρόνια μπαλέτου, οι μυς της διαθέτουν την απαραίτητη μνήμη για να τα χάσει γρήγορα όποτε και αν το αποφασίσει.\nΟυσιαστικά το ταλέντο της Kelly δεν ήταν ποτέ ούτε η υποκριτική, ούτε ο χορός (και ας διέπρεψε στο Stricly Come Dancing), ούτε το θέατρο που τόσο αγαπά. Αλλά το ότι κατάφερε να μην την ψωνίσει όταν, σε όλη την δεκαετία των 20s της, είχε τον κόσμο στα πόδια της.\nΚαι ότι πλέον έχει χτίσει -με σκληρή, όσο γελοίο και αν ακούγεται, δουλειά- μια καριέρα που δεν εξαρτάται από το πόσο ψηλά θα συνεχίσει να στέκεται το στήθος της.


Κοντονής: Μνημείο συκοφαντίας και σταλινισμού η ανακοίνωση του ΣΥΡΙΖΑ - News In Greece\nΑρχική Πολιτική Κοντονής: Μνημείο συκοφαντίας και σταλινισμού η ανακοίνωση του ΣΥΡΙΖΑ\nΕμφανές είναι πλέον το αγεφύρωτο ρήγμα μεταξύ ΣΥΡΙΖΑ και Σταύρου Κοντονή. Είναι χαρακτηριστικό ότι σε ανακοίνωσή του ο πρώην υπουργός Δικαιοσύνης χαρακτηρίζει μνημείο συκοφαντίας και σταλινισμού την ανακοίνωση τoυ Γραφείου Τύπου του κόμματος.\n«Οι δηλώσεις του Σταύρου Κοντονή, που υιοθετούν την προπαγάνδα και τα fake news της Νέας Δημοκρατίας, είναι απαράδεκτες και αντικειμενικά εξυπηρετούν πολιτικά συμφέροντα εχθρικά προς την Αριστερά και τον ΣΥΡΙΖΑ – Προοδευτική Συμμαχία» ανέφερε χαρακτηριστικά ο ΣΥΡΙΖΑ.\nΑπό την πλευρά του, ο κ. Κοντονής κάνει λόγο για «καταστροφική εσωστρέφεια» στον ΣΥΡΙΖΑ, επιμένοντας ότι «οι απαράδεκτες διατάξεις στο νέο Ποινικό Κώδικα, όπως η κατάργηση της παρεπόμενης ποινής στερήσεως πολιτικών δικαιωμάτων και η μετατροπή του αδικήματος της δωροδοκίας από κακούργημα σε πλημμέλημα ήταν σοβαρά και ανεπίτρεπτα λάθη».\nΗ ανακοίνωση Κοντονή αναλυτικά\nΠροηγούμενο άρθροΠροκαλεί ο Οκτάι: Βαρώσια, το μαργαριτάρι της Ανατολικής μεσογείου, σύμβολο ειρήνης\nΕπόμενο άρθροΒενιζέλος σε ΣΚΑΪ 100,3: Κάποιοι θέλουν ν’ ανέβουν στο σκάφος καταδίκης της ΧΑ (audio)


Μια ενδιαφέρουσα ιστορία για τον Ουράνιο Ιωαννίδη\nΠώς μια τηλεοπτική εκπομπή και η αποφασιστικότητά του, επέτρεψαν στα κορίτσια να φορούν παντελόνια στο σχολείο.\nΓράφει ο δημοσιογράφος Σπύρος Κέττηρος\n*Ανάρτηση στον προσωπικό του λογαριασμό στο Facebook\nΟ Ουράνιος ήταν καλός σε όλα χωρίς να είναι σπασίκλας. Έφευγε καταϊδρωμένος από το υπόστεγο της γυμναστικής και ήταν πανέτοιμος για τα Μαθηματικά, τη Φυσική, τα Ελληνικά. Για την ομάδα του, στο γερμανικό και στο ποδόσφαιρο, ήταν ολοπρόθυμος και για ομηρικό καυγά. Ποτέ δεν χειροδίκησε, δεν ήρθε στα χέρια. Συζητούσε έντονα, ναι. Αλλά ως εκεί. Η σταθερότητα στις θέσεις του σε συνάρτηση με την ικανότητά του στο διάλογο τον ανέδειξαν σε ηγετική μορφή από τα φοιτητικά του χρόνια.\nΌταν «διέρρευσε» πως θα διοριζόταν υπουργός Παιδείας, τον κάλεσα στην εκπομπή, που παρουσίαζα στην τηλεόραση του ΡΙΚ. Δεν ήθελε να έρθει, δεν ήταν σίγουρος για τον διορισμό, αυτές οι υποθέσεις μεταβάλλονται από στιγμή σε στιγμή.\nΕισηγήθηκα να έρθει όχι ως ο επόμενος υπουργός Παιδείας, που δεν ήταν ακόμη σίγουρο αν θα διοριζόταν, αλλά ως ένας άνθρωπος που ήξερε τι είναι Παιδεία και τι Εκπαίδευση, για να μιλήσουμε ελεύθερα.\nΈτσι και έγινε. Αλλά πριν από την ώρα μετάδοσης της εκπομπής ανακοινώθηκε ο διορισμός του. Στο στούντιο επομένως «Ενώπιος Ενωπίω» θα ήταν ο υπουργός Παιδείας και ο δημοσιογράφος και όχι απλώς δυο συμμαθητές και φίλοι.\nΠηγαίναμε στο στούντιο. Και είπα: «Ποια λογική θέλει τα κορίτσια, σε Δημοτικά και Γυμνάσια, να μη φορούν παντελόνια!».\nΉταν αρχές Ιανουαρίου 1999, βαρυχειμωνιά. Τα παιδιά τουρτουρούσαν με φουστίτσες και καλτσάκια, αλλά θέσφατοι οι κανονισμοί. Πώς ν' αλλάξουν!\n«Ρώτα με», είπε ο Ουράνιος.\nΚαι μπήκαμε στο στούντιο.\nΤον ρώτησα. Και εκείνη την ώρα, μια κι όξω, ελήφθη η απόφαση. Από τότε τα κορίτσια στα σχολεία μπορούν και φορούν παντελόνια.\nΗ ιστορία αυτή ίσως να μην είναι σπουδαία. Έκαμε άλλα, πολύ πιο σημαντικά ο Ουράνιος. Φανερώνει, όμως, πως υπήρξαν στην πολιτική ζωή και άνθρωποι, που δεν εγκλωβίστηκαν σε τυπικές, αχρείαστες γραφειοκρατίες. Ένας από αυτούς ήταν ο Ουράνιος Ιωαννίδης, πολυμαθέστατος, άξιος. Και πατριώτης, με την ευρύτητα της έννοιας.\nΚαλήν Ανάπαυση, Ακριβέ Φίλε.\nΣπ. Κέτ.- .


Super League 1: Ειδικά Head-2-Head, κερδοφόρα στοιχήματα | Προγνωστικά Στοιχήματος\nΟι 2 συνεχόμενες νίκες του Αστέρα Τρίπολης στη Super League 1 (1-0 τον Απόλλωνα Σμύρνης στη Ριζούπολη και 2-0 τον Παναιτωλικό στο Θεόδωρος Κολοκοτρώνης) τον βοήθησαν να σκαρφαλώσει στην έκτη θέςση του βαθμολογικού πίνακα.\nΗ έκτη θέση της βαθμολογίας της Super League 1 είναι κρίσιμη, επειδή δίνει εισιτήριο για τα πλέι-οφ τίτλου και άρα, η ομάδα που θα την καταλάβει, θα διεκδικήσει ένα ευρωπαϊκό εισιτήριο για το UEFA Europa Conference League, υπό προϋποθέσεις.\nΘυμίζουμε ότι η κατρακύλα της Ελλάδας στη βαθμολογία της UEFA δεν δίνει απευθείας εισιτήριο ούτε στον έκτο, ούτε στον πέμπτο, μιας και 4 ομάδες θα βγουν του χρόνου στην Ευρώπη από τη χώρα μας: Ο πρωταθλητής στο Champions League (πρώτος προκριματικός) και ο κυπελλούχος, ο δεύτερος και ο τρίτος των πλέι-οφ τίτλου στο Europa Conference League.\nΕίναι, συνεπώς, αρκετά πιθανό η συμμετοχή στα πλέι-οφ τίτλου για την ομάδα που θα τερματίσει έκτη να είναι απλά τιμητική και το μόνο έμπρακτο κέρδος να είναι μερικά ελκυστικά εντός έδρας ματς για τηλεοπτική κάλυψη. Ωστόσο, υπάρχει μια σειρά ομάδων, που, βάσει βαθμολογίας, ερίζουν για τη θέση αυτή και ο Stoiximan προσφέρει ειδικά στοιχήματα για την έκτη θέση.\nΟι 5 πρώτες ομάδες του πρωταθλήματος (κατά σειρά βαθμολογίας, Ολυμπιακός, ΑΕΚ, ΠΑΟΚ, Άρης, Παναθηναϊκός) έχουν ξεχωρίσει. Οπότε, ο Stoiximan δίνει πολύ μικρές αποδόσεις για την είσοδό τους στην πρώτη εξάδα. Ολυμπιακός και ΠΑΟΚ δεν προσφέρονται καν και οι υπόλοιποι 3 έχουν απόδοση από 1,001 έως 1,05!\nΤο πρώτο ποντάρισμα για πλασάρισμα στην πρώτη εξάδα που αξίζει στον Stoiximan είναι η απόδοση του Αστέρα Τρίπολης, που πλασάρεται έκτος μετά από 17 αγωνιστικές στη Super League 1: 2,05.\nΓια την έκτη θέση ερίζουν, πέραν των Αρκάδων, ο περσινός κάτοχός της, ΟΦΗ, ο πάντα υπολογίσιμος Ατρόμητος και οι εκπλήξεις Βόλος ΝΠΣ, Απόλλων Σμύρνης και ΠΑΣ Γιάννινα, με καλοδουλεμένα σύνολα, που σπάνια όμως τερματίζουν τόσο ψηλά στη βαθμολογία. Ειδικά η απόδοση του ΠΑΣ Γιάννινα από τον Stoiximan είναι πολύ συμφέρουσα!\nΑν ο ΠΑΣ Γιάννινα δεν είχε χάσει από τον Ολυμπιακό με το γκολ του Χασάν στο 94', θα είχε έναν ακόμη βαθμό στο σακούλι του, μα και πολύ ανεβασμένη ψυχολογία! Το να χάνεις ότι με κόπο κυνήγησες για 94 λεπτά στο τέλος, πραγματικά "πονάει"... Από την άλλη, ο Ολυμπιακός, έστω και μ' αυτόν τον δύσκολο τρόπο, προχωράει από νίκη σε νίκη! Πόσες νίκες θα κάνει συνολικά ο Ολυμπιακός στην κανονική περίοδο; Και γι' αυτό το στοιχηματικό ενδεχόμενο έχει εκδώσει απόδοση ο Stoiximan και μπορείτε να συνδεθείτε για να τη δείτε!\nΤαυτόχρονα, ο Stoiximan έχει εκδώσει τα αγαπημένα μας Head-2-Head στοιχήματα για το πρωτάθλημα της Super League 1!\nΤο βασικό θέμα είναι ποια από τις 2 ομάδες που μπαίνουν Head-to-Head, δηλαδή η μία ευθέως εναντίον της άλλης σε σύγκριση, θα κατορθώσει να τερματίσει ψηλότερα στη βαθμολογία της κανονικής περιόδου της Super League 1.\nΤα δίπολα είναι:\nΑΕΚ & Άρης\nΠαναθηναϊκός & Άρης\nΑτρόμητος & Αστέρας Τρίπολης\nΒόλος ΝΠΣ & ΠΑΣ Γιάννινα\nΠαναιτωλικός & ΠΑΣ Γιάννινα\nΑπόλλων Σμύρνης & ΠΑΣ Γιάννινα\nΤα στοιχήματα με τον ΠΑΣ Γιάννινα είναι και τα πιο ενδιαφέροντα. Εμείς θα στηρίξουμε σε όλα τους Γιαννιώτες! Μπορείτε να συνδεθείτε στον Stoiximan για να δείτε τις σχετικές προσφερόμενες αποδόσεις.\nΠέραν όλων αυτών, υπάρχουν και τα στοιχήματα Ολυμπιακού!\nΘα κάνει αήττητο πρωτάθλημα;\nΘα τερματίσει αήττητος στην κανονική περίοδο;\nΘα τερματίσει αήττητος στην κανονική περίοδο, έστω στην έδρα του;\nΜπορείτε να επιλέξετε αυτό που πιστεύετε για τον φετινό Ολυμπιακό στον Stoiximan.\nΣΤΟΙΧΗΜΑ ΠΡΟΓΝΩΣΤΙΚΑΕΙΔΙΚΑ ΣΤΟΙΧΗΜΑΤΑSuper League 1: Ειδικά Head-2-Head, κερδοφόρα στοιχήματα


Eurobank: Βελτιώθηκε το οικονομικό κλίμα - Newpost.gr\nEurobank: Βελτιώθηκε το οικονομικό κλίμα, πτώση της καταναλωτικής εμπιστοσύνης\nΓια βελτίωση του οικονομικού κλίματος το πρώτο τρίμηνο κάνει λόγο η Eurobank στο εβδομαδιαίο δελτίο της, ωστόσο εκφράζει τον προβληματισμό της σχετικά με την πτωτική πορεία της καταναλωτικής εμπιστοσύνης.\nΔημοσίευση 1 Απριλίου 2016, 17:10 / Ανανεώθηκε 1 Απριλίου 2016, 17:13\nΟι αναλυτές της τράπεζας επισημαίνουν ότι ο δείκτης οικονομικού κλίματος παρουσίασε τον Μάρτιο μηνιαία αύξηση, η οποία διαμορφώθηκε στις 90,1 μονάδες από 89,0 μονάδες το Φεβρουάριο. Επιπρόσθετα, για το σύνολο του α’ τριμήνου (90,2) σημειώθηκε ενίσχυση, σε σχέση με το δ’ τρίμηνο του 2015 (87,3 ΜΔ).\nΠαρά το γεγονός ότι καταγράφηκε βελτίωση για 2ο συνεχή τρίμηνο, ο δείκτης οικονομικού κλίματος εξακολουθεί να απέχει από τα επίπεδα του β΄ τριμήνου του 2015 - δηλαδή πριν την επιβολή του μέτρου των κεφαλαιακών ελέγχων. Αυτό ισχύει και για τις περιπτώσεις των δεικτών εμπιστοσύνης καταναλωτή και υπηρεσιών. Ειδικά ο πρώτος ακολούθησε πτωτική πορεία για 4ο συνεχή τρίμηνο και βρέθηκε σε χαμηλό 10 τριμήνων.\nΑυτό το φαινόμενο, εξηγεί η Eurobank, δύναται να ερμηνευτεί από τις προσδοκίες που διαμορφώνουν τα ελληνικά νοικοκυριά αναφορικά με τη βραχυχρόνια επίπτωση που θα έχει στο διαθέσιμο εισόδημά τους η πιθανή ολοκλήρωση της πρώτης αξιολόγησης του 3ου προγράμματος οικονομικής προσαρμογής. Αλλαγές στο συνταξιοδοτικό και στο φορολογικό πεδίο επηρεάζουν άμεσα το διαθέσιμο εισόδημα των καταναλωτών. Επιπλέον, άλλοι δύο ερμηνευτικοί παράγοντες της χειροτέρευσης του δείκτη εμπιστοσύνης καταναλωτή μπορεί να θεωρηθούν οι τρέχουσες εξελίξεις στο θέμα του προσφυγικού ζητήματος καθώς και τα πρόσφατα γεγονότα στις Βρυξέλλες.\nΤο σύνολο των καταθέσεων και ρέπος (υπόλοιπα) των μη νομισματικών και χρηματοπιστωτικών ιδρυμάτων στις ελληνικές τράπεζες παρουσίασε μηνιαία μείωση 572,55 εκατ. ευρώ τον Φεβρουάριο του 2016. Πιο αναλυτικά, διαμορφώθηκε στα 155,44 δισ. από 156,01 δισ. τον Ιανουάριο του 2016. Αυτή η μεταβολή, τονίζει η Eurobank, ήταν αποτέλεσμα της μείωσης των καταθέσεων των κατοίκων εσωτερικού και των κατοίκων λοιπών χωρών Ευρωζώνης κατά 506,01 εκατ. και 143,55 εκατ. ευρώ, αντίστοιχα.\nΠαράλληλα, το σύνολο της χρηματοδότησης των κατοίκων εσωτερικού από τις ελληνικές τράπεζες ανήλθε στα 225,08 δισ. τον Φεβρουάριο από 226,47 δισ. τον Ιανουάριο 2016. Όπως σχολιάζει σχετικά. η Eurobank, η αλλαγή της πορείας του συνόλου της χρηματοδότησης της ελληνικής οικονομίας από το αρνητικό στο θετικό πρόσημο συνδέεται με παράγοντες που επηρεάζουν τόσο τη ζήτηση όσο και την προσφορά πιστώσεων.\nΕν παραδείγματι, η βελτίωση του οικονομικού κλίματος και η άρση της αβεβαιότητας αποτελούν αναγκαίες συνθήκες για την ενίσχυση των επενδυτικών δαπανών. Από την άλλη πλευρά, καταλήγει η τράπεζα, η σταδιακή επίλυση του προβλήματος των κόκκινων δανείων δύναται να άρει σε σημαντικό βαθμό τα εμπόδια που αντιμετωπίζει σήμερα το εγχώριο τραπεζικό σύστημα αναφορικά με την παροχή ρευστότητας στην ελληνική οικονομία.


‘Αλλωστε, το φαινόμενο των πολιτικοποιημένων καλλιτεχνών που εισέρχονται στο Κοινοβούλιο δεν είναι καινούριο. Πολλοί εκπρόσωποι των τεχνών έχουν κατά καιρούς «δοκιμάσει τις δυνάμεις» τους στον στίβο της πολιτικής και έχουν βρει μία θέση τόσο στην τοπική αυτοδιοίκηση, όσο και στην κεντρική πολιτική σκηνή. Τα πολιτικά κόμματα φαίνεται πως εμπιστεύονται τα «καλλιτεχνικά μυαλά» για τη χάραξη πολιτικής, αλλά φυσικά συνυπολογίζουν την αναγνωρισιμότητα και την απήχησή τους στους ψηφοφόρους.\nΜε τη Νέα Δημοκρατία είναι υποψήφιος στη Β’ Αθήνας ο ποιητής, συγγραφέας, ζωγράφος και ειδικός σύμβουλος του πρωθυπουργού για θέματα Πολιτισμού, Δημοσθένης Δαββέτας. Ανταποκρινόμενη στην πρόσκληση του Αντώνη Σαμαρά για «συστράτευση σε έναν κοινό αγώνα», συμμετέχει στο ψηφοδέλτιο της ΝΔ στην Κέρκυρα η υφυπουργός Πολιτισμού και γνωστή ηθοποιός ‘Αντζελα Γκερέκου. Η τηλεπαρουσιάστρια, ηθοποιός και πρώην μοντέλο Νόνη Δούνια θα είναι στο γαλάζιο ψηφοδέλτιο στην Α’ Πειραιά, ενώ στη Β’ Αθήνας κατεβαίνει υποψήφια η νεαρή ηθοποιός και δημοτική σύμβουλος Καλλιθέας Κορίνα (Κυριακή) Δαμουλιάνου που έγινε γνωστή σε πολύ τρυφερή ηλικία, τη δεκαετία του 1990, όταν έπαιζε στο σίριαλ «Πάτερ Ημών», στο πλευρό του Κώστα Καρρά.\nΣτο ψηφοδέλτιο επικρατείας του ΣΥΡΙΖΑ βρίσκεται στην τιμητική τελευταία θέση ο Θεοδόσης Πελεγρίνης, τέως πρύτανης του Εθνικού και Καποδιστριακού Πανεπιστημίου Αθηνών, καθηγητής Φιλοσοφίας, συγγραφέας και με ενεργό εμπλοκή στο θέατρο από τις αρχές της δεκαετίας του ’90. Στο ίδιο ψηφοδέλτιο, υποψήφιες είναι η αρχιτέκτονας και ζωγράφος ‘Αννα Φιλίνη και η ηθοποιός Κάτια Γέρου.\nΜε τον ΣΥΡΙΖΑ μία θέση στη Βουλή διεκδικούν ο σκηνοθέτης Θέμης Μουμουλίδης που κατεβαίνει υποψήφιος στην Κοζάνη, η ηθοποιός και σκηνοθέτις Αννα Βαγενά που είναι υποψήφια στη Λάρισα και η ηθοποιός Μαρία Κανελλοπούλου που κατεβαίνει στην Αχαΐα. Στην Α’ Αθήνας υποψήφια είναι η ηθοποιός Μάνια Παπαδημητρίου και στη Β’ Αθήνας η σεναριογράφος και ηθοποιός Αννα Χατζησοφιά. Στο υπόλοιπο Αττικής, τον σταυρό των ψηφοφόρων θα διεκδικήσουν οι ηθοποιοί Γιώργος Πάντζας και Πάνος Σκουρολιάκος. Ενώ, εκτός ψηφοδελτίων του ΣΥΡΙΖΑ έμεινε τελικά ο δημοφιλής ηθοποιός Χάρρυ Κλυνν.\nΕπικεφαλής στο ψηφοδέλτιο Επικρατείας του συνδυασμού Πράσινοι – ΔΗΜΑΡ είναι ο συγγραφέας Βασίλης Βασιλικός. Ενώ αρκετοί καλλιτέχνες κατεβαίνουν στις εκλογές με το ΚΚΕ, όπως ο μουσικοσυνθέτης Μανώλης Ανδρουλιδάκης στη Β’ Αθήνας, στην Α’ Αθήνας η ηθοποιός Λίλα Καφαντάρη, αλλά και ο ηθοποιός Παύλος Ορκόπουλος στο ψηφοδέλτιο Επικρατείας. Στην Β’ Θεσσαλονίκης είναι υποψήφια και σε αυτές τις εκλογές η Ελένη Γερασιμίδου.\nΥποψήφιες με το Ποτάμι είναι η ηθοποιός Εφη Βενιανάκη και η συγγραφέας Ελένη Κεκροπούλου στην Α’ Αθηνών. Στη Β’ Αθηνών κατεβαίνουν ο συγγραφέας Πέτρος Τατσόπουλος, η ηθοποιός Γιώτα Φέστα, ο αρχαιολόγος Γιάννης Κουτούλιας και ο σκηνοθέτης Γιάννης Κασπίρης. Στη Β’ Πειραιώς, οι ψηφοφόροι θα συναντήσουν τον ηθοποιό και σκηνοθέτη Νίκο Ορφανό, στο υπόλοιπο Αττικής την ηθοποιό Σοφία Κομηνέα, στη Μεσσηνία τον ηθοποιό Γιώργο Γιαννόπουλο, στο Ηράκλειο τον στιχουργό Κυριάκο Καραγιώργη, στην Κορινθία την ηθοποιό Πηνελόπη Σταυροπούλου και στη Λέσβο τον σκηνοθέτη Δημήτρη Μπουρνού.\nΠροηγούμενο άρθροΟι δεσμεύσεις ΝΔ και ΣΥΡΙΖΑ για τα δάνεια που πήραν Έλληνες σε ελβετικό φράγκο\nΕπόμενο άρθροΜια ανακάλυψη στον κήπο τους τους έκανε… εκατομμυριούχους! (ΦΩΤΟ)


Οι παραβιάσεις της Τουρκίας στην κυπριακή ΑΟΖ και η ΕΕ. Του Νεοκλή Συλικιώτη\nin Νεοκλής Συλικιώτης\nΗ προκλητικότητα της Τουρκίας, η οποία ενεργεί πειρατικά προβαίνοντας σε παράνομες ενέργειες εντός της κυπριακής ΑΟΖ παραβιάζει τα κυριαρχικά δικαιώματα της Κυπριακής Δημοκρατίας αλλά και το διεθνές δίκαιο.\nΓράφει: Νεοκλής Συλικιώτης\nΩστόσο, η εξέλιξη αυτή ήταν απολύτως προβλέψιμη. Το ΑΚΕΛ εδώ και καιρό προειδοποιεί πως με τις πολιτικές της κυβέρνησης Αναστασιάδης- ΔΗΣΥ οδεύουμε σε επικίνδυνες οδούς και δεν θα μπορέσουμε να παρεμποδίσουν την επιθετικότητα της Τουρκίας.\nΔυστυχώς μετά το ναυάγιο στο Κρανς Μοντανά και την αποτυχία της Κυβέρνησης να καταδείξει τις ευθύνες της Τουρκίας, η στασιμότητα στην οποία περιήλθε το Κυπριακό διευκολύνει τους χειρισμούς της Τουρκίας, η οποία κλιμακώνοντας την επιθετικότητά της απειλεί να προχωρήσει σε νέα τετελεσμένα με την παράνομη διεξαγωγή γεώτρησης στην κυπριακή ΑΟΖ. Παρά λοιπόν τους διθυράμβους των κυβερνώντων περί θωράκισης της Κυπριακής Δημοκρατίας με τις τριμερείς συμμαχίες και την ενίσχυση των σχέσεων με τις ΗΠΑ, στην πραγματικότητα η Τουρκία συνεχίζει ανενόχλητη τις παράνομες ενέργειες εντείνοντας επικίνδυνα την ένταση.\nΛόγω του αδιεξόδου στο οποίο μας οδήγησαν, η στήριξη του ΟΗΕ, της ΕΕ και της διεθνούς κοινότητας είναι ιδιαίτερα σημαντική. Η ομάδα της Ευρωπαϊκής Ενωτικής Αριστεράς, η οποία αποδείχτηκε ο πιο σταθερός σύμμαχος του κυπριακού λαού στο Ευρωκοινοβούλιο, καταδίκασε αμέσως τις παράνομες ενέργειες της Τουρκίας. Ως η πολιτική δύναμη που διαχρονικά στηρίζει έμπρακτα τον αγώνα μας για απελευθέρωση, καταδίκασε ξεκάθαρα για άλλη μια φορά την τουρκική προκλητικότητα τονίζοντας πως η στάση της Άγκυρας παραβιάζει το Δίκαιο της Θάλασσας και υπονομεύει τις προσπάθειες για επανέναρξη των διαπραγματεύσεων. Μάλιστα εξέδωσε δήλωση απαιτώντας από τους θεσμούς της ΕΕ να προβούν άμεσα σε όλα τα απαραίτητα διαβήματα.\nΤο Ευρωκοινοβούλιο διαδραματίζει σημαντικό ρόλο όσον αφορά τις πειρατικές ενέργειες της Τουρκίας στην κυπριακή ΑΟΖ. Μάλιστα με πρωτοβουλία της ομάδας της Ευρωπαϊκής Ενωτικής Αριστεράς, στο παρελθόν επιτύχαμε πολύ σημαντικά ψηφίσματα από το Ευρωκοινοβούλιο, τα οποία καταδίκαζαν τις παράνομες ενέργειες της Τουρκίας, και την καλούσαν να υλοποιήσει όλες τις κυπρογενείς της υποχρεώσεις και να στηρίξει έμπρακτα την λύση του Κυπριακού στη βάση της ΔΔΟ.\nΩστόσο δύσκολα θα καταφέρουμε να αντιμετωπίσουμε την τουρκική επιθετικότητα εάν δεν δείξουμε την ετοιμότητά μας να επιστρέψουμε σε διαπραγματεύσεις, εφόσον βέβαια τερματιστούν οι τουρκικές προκλήσεις. Αυτό επιβεβαιώνεται και στις Εκθέσεις του ΓΓ του ΟΗΕ όπου αφήνονται αιχμές και μηνύματα προς όλες τις πλευρές. Δεν είναι τυχαίο άλλωστε που ο εκπρόσωπος του ΓΓ, σε απάντηση της επιστολής του Προέδρου Αναστασιάδη, κάλεσε απλά σε προσπάθειες για μείωση των εντάσεων και επανέλαβε την πάγια θέση του Οργανισμού ότι το φ.α. μπορεί να ωφελήσει τις δύο κοινότητες, παραπέμποντας στις σχετικές συγκλίσεις.\nΌσο ο Πρόεδρος Αναστασιάδης αποτυγχάνει να πείσει τη διεθνή κοινότητα θα έχουμε χλιαρές δηλώσεις όπως αυτές του άτυπου Συμβουλίου της ΕΕ και της Ύπατης Εκπροσώπου, Φ. Μογκερίνη. Αντί η ΕΕ να λάβει ουσιαστικά μέτρα που ώστε η Τουρκία να έχει κόστος, τερματίζοντας για παράδειγμα κάθε συζήτηση για αναβάθμιση της τελωνειακής της ένωσης με την ΕΕ, η οποία ζητήθηκε πριν 2 μήνες από την ολομέλεια του Ευρωκοινοβουλίου με τις ψήφους του ΕΛΚ και των Σοσιαλδημοκρατών, αρκούνται μονάχα σε φραστικές καταγγελίες.\nΗ κυβέρνηση Αναστασιάδη δεν μπορεί να συνεχίσει να αγνοεί τις επικίνδυνες δηλώσεις που αμφισβητούν τα κυριαρχικά δικαιώματα της Κυπριακής Δημοκρατίας, όπως αυτές του βρετανού Υπουργού Ευρώπης, Α. Ντάνκαν ο οποίος υποστήριξε πως «θέση του Ηνωμένου Βασιλείου είναι ότι, οι διερευνητικές γεωτρήσεις δεν πρέπει να διεξάγονται σε περιοχή όπου η κυριαρχία είναι υπό αμφισβήτηση». Έπειτα η κυβέρνηση πρέπει να προβληματιστεί για την απαράδεκτη αναφορά του Στέιτ Ντιπάρτμεντ σε «μια περιοχή την οποία η Κυπριακή Δημοκρατία διεκδικεί ως την Αποκλειστική Οικονομική της Ζώνη».\nΣ’ αυτή την δύσκολη περίοδο για το Κυπριακό θα πραγματοποιηθούν σε λίγες μέρες και οι Ευρωεκλογές. Τα παρατεταμένα αδιέξοδα δημιουργούν κλίμα απογοήτευσης και αδιαφορίας. Το σοβαρότερο όμως είναι πως η στασιμότητα, στην οποία έχει περιέλθει το Κυπριακό, ενισχύει τις εθνικιστικές δυνάμεις και διευκολύνει τους θιασώτες της διχοτόμησης.\nΣε αυτή την κρίσιμη συγκυρία όπου η κατοχή και η διχοτόμηση εδραιώνονται, έχουμε χρέος να απαντήσουμε δυναμικά. Στις 26 Μαΐου πρέπει να ενισχύσουμε την φωνή της αριστεράς, την φωνή του κυπριακού λαού στο Ευρωκοινοβούλιο για να ενδυναμώσουμε τον αγώνα μας για λύση ΔΔΟ. Μαζί ε/κ και τ/κ να στείλουμε ξεκάθαρο μήνυμα σε Κύπρο και Ευρώπη πως απαιτούμε να επαναρχίσουν άμεσα ουσιαστικές διαπραγματεύσεις από εκεί που έμειναν στο Κρανς Μοντανά, στη βάση του πλαισίου Γκουτέρες.\n*Ευρωβουλευτή ΑΚΕΛ, Αντιπροέδρου της ομάδας της Ευρωπαϊκής Ενωτικής Αριστεράς\nPrevious Article Η αποτυχία στη διαχείριση των αποβλήτων. Του Νεοκλή Συλικιώτη\nNext Article Δεν μένουμε στην κριτική. Ασκούμε πολιτική. Του Νεοκλή Συλικιώτη


Flow Magazine - Προορισμοί για οικογενειακές διακοπές\nΓια εμάς τους Έλληνες, οι οικογενειακές διακοπές είναι κάτι σαν θεσμός. Ευτυχώς στη χώρα μας υπάρχει πλήθος προορισμών ιδανικών για να ευχαριστήσουν μεγάλους, αλλά και μικρούς. Ας δούμε κάποιους απο αυτούς...\nΠροορισμός που τα συνδυάζει όλα, το νησί των Ιπποτών είναι η ιδανική επιλογή. Πλούσια ιστορία και αξιοθέατα, κοσμοπολίτικο κέντρο, ξέγνοιαστες βουτιές σε υπέροχες παραλίες, ξεκούραση και ψυχαγωγία. Παραδοσιακή, αλλά και σύγχρονη ταυτόχρονα, το σίγουρο είναι ότι η Ρόδος είναι ένα πανέμορφο νησί. Aν λοιπόν την επιλέξετε για τις διακοπές σας πρέπει οπωσδήποτε να επισκεφθείτε την Παλιά Πόλη, έναν μεσαιωνικό οικισμό που έχει διατηρηθεί άψογα μέσα στα χρόνια και αποτελεί στοιχείο Παγκόσμιας Πολιτιστικής Κληρονομιάς. Θα σας ταξιδέψει χρόνια πίσω και θα σας γοητεύσει με την ομορφιά και την επιβλητικότητά του.\nΜετά την επίσκεψη στην παλιά πόλη μην χάσετε μια βόλτα στην πιο γνωστή οδό του νησιού. Την οδό των Ιπποτών. Ανεβαίνοντας τον δρόμο, θα συναντήσετε ένα από τα μεγαλύτερα αξιοθέατα του νησιού, το Καστέλο, με τους επιβλητικούς Πύργους. Μετά από την περιήγηση στα αξιοθέατα, επισκεφθείτε το Μανδράκι, το κοσμικό κέντρο του νησιού, που θα βρείτε ό,τι τραβάει η όρεξη σας, είτε για φαγητό, είτε για καφέ και ποτό. Παραδοσιακά σπίτια, αλλά και εντυπωσιακής αρχιτεκτονικής δημόσια κτίρια, εμπορικό κέντρο και ξενοδοχεία, είναι λίγα από τα πράγματα που θα δείτε στο Μανδράκι. Τα παιδιά σας επίσης θα εκτιμήσουν πολύ μια επίσκεψη στο Ενυδρείο, ενώ στο νησί διοργανώνονται και διάφορα φεστιβάλ, όπως αυτό του κινηματογράφου.\nΚαι σε ποιόν δεν αρέσει η Κρήτη. Τόπος με μεγάλη ιστορία και σίγουρα κοσμοπολίτικος κάθε χρόνο. Πηγαίνοντας στην Κρήτη θα πρέπει σίγουρα να μείνεις κάποιες μέρες για να μπορέσεις να δεις τα καλύτερα σημεία και τις ομορφιές που κρύβει, αλλά και να έχεις αυτοκίνητο, οπότε είναι ιδανικός προορισμός για μια οικογένεια. Ένα από τα σημαντικότερα αξιοθέατα, αν όχι το σημαντικότερο, είναι τα Μινωικά Ανάκτορα στην Κνωσό, για τα οποία μάλιστα τα παιδιά μαθαίνουν στις μικρές τάξεις του δημοτικού, οπότε η επίσκεψη θα είναι κάτι σαν εκπαιδευτική εκδρομή.\nΜην παραλείψετε επίσης να επισκεφθείτε το Οροπέδιο του Λασιθίου, την παλιά πόλη των Χανίων και του Ρεθύμνου, αλλά και το Αρχαιολογικό Μουσείο που βρίσκεται στο Ηράκλειο. Καλό θα ήταν να εντάξετε μέσα στο πρόγραμμα και μια εκδρομή στη Σπιναλόγκα, χώρο με ιστορία και παρελθόν, αλλά και το φαράγγι της Σαμαριάς που θα σας εντυπωσιάσει. Στο νησί θα βρείτε πολύ συχνά γιορτές, πανηγύρια, φεστιβάλ και τους δημοφιλείς παραδοσιακούς κρητικούς γάμους. Για την διασκέδαση των παιδιών σας, επισκεφθείτε το υδροψυχαγωγικό πάρκο στα Χανιά με τις νεροτσουλήθρες. Θα σας παρακαλούν να τα ξαναπάτε!\nΕσείς και η οικογένειά σας θα έχετε την ευκαιρία να κολυμπήσετε στα πιο κρυστάλλινα, καταγάλανα νερά για τα οποία φημίζεται το Ιόνιο. Η Ζάκυνθος αποτελεί ένα φανταστικό τοπίο με μεγάλη βλάστηση που συνδυάζεται με τα πεντακάθαρα γαλανά νερά της. Φιλοξενεί το Ναυάγιο, γνωστή παραλία και αξιοθέατο σε όλο τον κόσμο. Κατά την παραμονή σας στο νησί, επισκεφθείτε το Βενετσιάνικο Κάστρο, το Μουσείο του Διονυσίου Σολωμού, του οποίου γενέτειρα ήταν η Ζάκυνθος, τις γνωστές Γαλάζιες Σπηλιές, αλλά και την πλατεία του Αγίου Μάρκου.\nΚατά τις βραδινές σας βόλτες, αλλά και το μεσημέρι για φαγητό, θα βρείτε όμορφα οικογενειακά ταβερνάκια με θέα, ενώ συχνά στο νησί διοργανώνονται πανηγύρια και γιορτές. Για τους μικρούς της παρέας, επισκεφθείτε το Θαλάσσιο Πάρκο του νησιού, που σίγουρα θα τους συναρπάσει!\nKαι για να πάμε και μια βόλτα μέχρι τις Σποράδες, θα προτείνουμε και την Αλόννησο. Νησί καταπράσινο, με γαλαζοπράσινα πεντακάθαρα νερά, ηρεμία και γαλήνη. Στη χώρα, γραφικά σοκάκια ανάμεσα στα οποία ξεφυτρώνουν πράσινα πεύκα. Θα βρείτε πανέμορφες παραλίες με καταγάλανα νερά και δέντρα να βουτούν κυριολεκτικά μέσα τους. Επισκεφθείτε το λιμανάκι Bότση, για να συνδυάσετε τη βουτιά σας με το φαγητό.\nΤα παιδιά θα λατρέψουν τα παιχνίδια στην παραλία κι εσείς θα τα επιβλέπετε απολαμβάνοντας τους μεζέδες σας! Μην χάσετε επίσης μια επίσκεψη στο Ιστορικό και Λαογραφικό Μουσείο του νησιού που βρίσκεται στο Πατητήρι. Η Αλόννησος είναι ένα νησί με εξωτική ομορφιά που προσφέρει χαλάρωση, αλλά και ψυχαγωγία για τους μικρούς μας φίλους.\nΑφιέρωμα στις Σποράδες\nΚαταπράσινα τοπία, κρυστάλλινα νερά, πανέμορφα κολπάκια που θυμίζουν εξωτικό νησί. Αυτά είναι τα βασικά χαρακτηριστικά των νησιών των Σποράδων, αυτά που τα κάνουν να ξεχωρίζουν απο τα άλλα νησιά [...]\nΠαιδί, διακοπές και διατροφή\nΑπολαμβάνοντας τις διακοπές σας φροντίστε παράλληλα και για τη σωστή διατροφή των παιδιών σας. Φτιάξτε λαχταριστά και υγιεινά σνακ, εύκολα και γρήγορα, που θα τα ξετρελάνουν [...]


Αποχαιρετιστήρια λόγια των Καμικάζι στους αγαπημένους τους - Ερανιστής\n2 Μαρτίου 2018 at 10:17\nΟ Masanobu Kuno\nΣτις 23 Μαΐου 1945 στην πόλη Chiran, ο παραπάνω εικονιζόμενος Μασανόμπου Κούνο έγραψε ένα αποχαιρετιστήριο γράμμα στον πεντάχρονο γιο του και την κόρη του δύο χρόνων. Την επομένη, ο Κούνο ανέβηκε με περηφάνια στο μονοθέσιο αεροπλάνο του, φορτωμένο με εκρηκτικά, και όρμηξε σε ένα θωρηκτό στη Μάχη της Οκινάουα –όπως κάνανε χιλιάδες άλλοι Καμικάζι τον τελευταίο χρόνο του πολέμου.\nΑκολουθεί μετάφραση του γράμματος αυτού, αλλά και αποσπάσματα από τα γράμματα άλλων Καμικάζι, όπως περιλαμβάνονται στο παράρτημα ενός παλαιότερου άρθρου στον Ερανιστή για την ειδική αυτή ομάδα επιθέσεων αυτοκτονίας.\nΑγαπητοί Μασανόρι και Κιγιόκο,\nΑκόμα κι αν δεν θα μπορείτε να με δείτε, εγώ θα σας κοιτάζω για πάντα. Όταν μεγαλώσετε, ακολουθήστε το μονοπάτι που θέλετε και γίνετε ένας καλός Ιάπωνας και μια καλή Ιαπωνέζα. Μην ζηλεύετε τους πατεράδες των άλλων. Ο πατέρας σας θα γίνει θεός και θα σας κοιτάζει από κοντά. Και οι δυο σας, να μελετάτε πολύ και να βοηθάτε τη μητέρα στις δουλειές. Δεν μπορώ να είμαι το άλογο που θα σας κουβαλάει, αλλά εσείς οι δύο να είστε καλοί φίλοι. Είμαι ένας χαρμόσυνος άνθρωπος που πετούσε ένα μεγάλο βομβαρδιστικό και αποτέλειωνε όλους τους εχθρούς. Να είστε κι εσείς ένα ανίκητο άτομο όπως ο πατέρας σας και εκδικηθείτε για τον θάνατό μου.\nΤο πρωτότυπο γράμμα του Κούνο\nΑποσπάσματα από γράμματα Καμικάζι λίγο πριν την τελευταία αποστολή:\n«Έχω γίνει μέλος του Σώματος Ειδικής Επίθεσης όπως έλπιζα και θα μπορέσω να πέσω μαζί με τα άνθη της κερασιάς… Παρακαλώ συγχώρεσέ με που φεύγω πριν από εσένα. Ας συναντηθούμε ξανά στους κήπους του Yasukuni. Ευωδιαστά νέα άνθη κερασιάς σε αφθονία. Μαζί πάμε στους ουρανούς της Οκινάβα να πέσουμε.»\n«Είμαι ευχαριστημένος που έχω την τιμή να με διαλέξουν σαν μέλος του Σώματος Ειδικής Επίθεσης που είναι στον δρόμο προς την μάχη, αλλά δεν μπορώ να σταματήσω να κλαίω όταν σε σκέφτομαι, Μαμά. Όταν σκέφτομαι τις ελπίδες που είχες για το μέλλον μου… αισθάνομαι τόσο δυστυχισμένος που θα πεθάνω χωρίς να κάνω τίποτα που θα σου έδινε χαρά»\n«Δύο ψυχές κατοικούν στην καρδιά μου… Κάποιες φορές το στήθος μου χτυπάει με ενθουσιασμό όταν σκέφτομαι τη μέρα που θα πετάξω στον ουρανό… Άλλες φορές, ζηλεύω τους φοιτητές επιστημών που έμειναν πίσω [απαλλαγή από στρατολόγηση]. Μία από τις ψυχές μου κοιτάζει στον ουρανό, ενώ η άλλη έλκεται από τη γη. Εύχομαι να μπω στο Ναυτικό όσο το δυνατόν πιο σύντομα και να αφιερωθώ στον σκοπό. Ελπίζω οι μέρες που βασανίζομαι από ηλίθιες σκέψεις να περάσουν γρήγορα.»\n«Στον ουρανό ψηλά, ο θάνατος ποτέ δεν είναι λόγος να φοβάσαι. Θα πεθάνω πραγματικά αν πετύχω τον στόχο; Όχι, δεν μπορώ να πιστέψω ότι θα πεθάνω και υπήρχε μια στιγμή που ένοιωσα μια ξαφνική ορμή τα βουτήξω προς έναν στόχο. Η πραγματικότητα είναι ότι ποτέ δεν φοβάμαι τον θάνατο. Αντιθέτως, μέχρι που τον καλωσορίζω. Ο λόγος γι’ αυτό είναι η βαθιά μου πίστη ότι, μέσω του θανάτου, θα μπορέσω να ξαναβρεθώ με τον αγαπημένο μου αδερφό, Tatsu.»\n«Δεν μπορούσαμε να κρατηθούμε από την ανυπομονησία. Ο Σινγκάι και εγώ ορκιστήκαμε να βυθίσουμε τα πιο μεγάλα πλοία που θα βρίσκαμε. Σκέφτηκα ότι ήμουν δεκαεννιά χρονών και ο νους μου πήγε στους στίχους: ‘Να πεθάνεις όταν οι άλλοι ήδη σε κλαίνε, να πεθάνεις όταν είσαι ακόμα καθαρός και φρέσκος. Αυτό είναι το πραγματικό Μπουσίντο’. Ναι, ακολουθούσα το δρόμο των σαμουράι… Θυμήθηκα με χαρά τον σημαιοφόρο Αντζάι Νόμπουο να απαγγέλει ένα ποίημα και να μου λέει ότι θα έπεφτα «αγνός σαν μπουμπούκι κερασιάς», όπως αυτό που κρατούσα στο χέρι. Μας αποχαιρέτισαν κι άλλοι. Στο μυαλό μου ήταν τα λόγια του λοχαγού Φουτζιμούρα Σαντάο… που μου είπε τόσες φορές. ‘Ποτέ μη λυγίσεις μπροστά στο θάνατο. Στην αμφιβολία αν πρέπει να ζεις ή να πεθάνεις, είναι πάντα καλύτερος ο θάνατος…’»\n-Από το βιβλίο «Δυτικισμός, Η Δύση στα μάτια των άλλων»\nΠηγή για το πρώτο γράμμα


Γιατί δεν βλέπουμε έναν τεχνολογικά προηγμένο πολιτισμό; – Φυσική για όλους\nΤο σύμπαν είναι ακατανόητα απέραντο, με δισεκατομμύρια άλλους πλανήτες να περιβάλλουν δισεκατομμύρια άλλα αστέρια. Η δυνατότητα λοιπόν για να υπάρχει έξυπνη ζωή κάπου εκεί έξω πρέπει να είναι τεράστια. Λοιπόν, πού είναι όλοι αυτοί οι έξυπνοι πολιτισμοί;\nΜε λίγα λόγια, αυτό είναι το παράδοξο Fermi. Ο Ντάνιελ Γουίτμιρ, ένας αστροφυσικός που διδάσκει μαθηματικά στο Πανεπιστήμιο του Αρκάνσας, κάποτε πίστευε ότι η κοσμική αυτή σιωπή έδειχνε ότι είμαστε ως είδος, πολύ πίσω.\n“Δίδαξα την αστρονομία για 37 χρόνια”, δήλωσε ο Whitmire. «Συνήθιζα να λέω στους μαθητές μου ότι από στατιστικές, πρέπει να είμαστε οι πιο ανόητοι τύποι στον Γαλαξία. Εξάλλου, έχουμε προχωρήσει στην τεχνολογικοί για περίπου 100 χρόνια μόνο, ενώ άλλοι πολιτισμοί θα μπορούσαν να είναι πιο τεχνολογικά προηγμένοι από εμάς από εκατομμύρια ή δισεκατομμύρια χρόνια. ”\nΠρόσφατα, ωστόσο, άλλαξε γνώμη. Εφαρμόζοντας μια στατιστική έννοια που ονομάζεται η Αρχή της μετριότητας – η ιδέα ότι, ελλείψει οποιωνδήποτε αποδεικτικών στοιχείων για το αντίθετο, πρέπει να θεωρούμε τον εαυτό μας μια τυπική, παρά άτυπη μορφή πολιτισμού – έτσι κατέληξε ο Whitmire στο συμπέρασμα ότι, αντί να υστερούμε ως προς άλλους πολιτισμούς, το είδος μας μπορεί να είναι μέτριο. Δεν είναι λοιπόν καλά νέα.\nΣε μια δημοσίευση του ο Whitmire υποστηρίζει ότι αν είμαστε μια μορφή τυπικού πολιτισμού, προκύπτει ότι είδη όπως ο δικός μας εξαφανίζονται αμέσως μετά την απόκτηση τεχνολογικών γνώσεων.\nΤο επιχείρημα βασίζεται σε δύο παρατηρήσεις: Είμαστε το πρώτο τεχνολογικό είδος που εξελίχθηκε στη Γη και είμαστε πρόσφατοι στην τεχνολογική μας ανάπτυξη. (Ο ίδιος ορίζει το «τεχνολογικό» ως βιολογικό είδος που έχει αναπτύξει ηλεκτρονικές συσκευές και μπορεί να αλλάξει σημαντικά τον πλανήτη.)\nΗ πρώτη παρατήρηση φαίνεται προφανής, αλλά όπως σημειώνει ο Whitmire, οι ερευνητές πιστεύουν ότι η Γη θα πρέπει να είναι κατοικήσιμη για τα ζώα τουλάχιστον ένα δισεκατομμύριο χρόνια ακόμα στο μέλλον. Με βάση το χρονικό διάστημα που χρειάστηκαν τα πρωτο-πρωτεύοντα για να εξελιχθούν σε ένα τεχνολογικό είδος, αυτός ο χρόνος αφήνει αρκετό χρόνο για να συμβεί ξανά έως και 23 φορές. Σε αυτήν την χρονική κλίμακα, θα μπορούσαν να υπήρχαν και άλλοι πολιτισμοί πριν από εμάς, όμως δεν υπάρχει τίποτα στο γεωλογικό αρχείο που να δείχνει ότι δεν ήμασταν οι πρώτοι. “Θα αφήναμε οπωσδήποτε ένα δακτυλικό αποτύπωμα αν εξαφανιζόμασταν εμείς μια νύχτα”, σημείωσε ο Whitmire.\nΣύμφωνα με τον ορισμό του Whitmire, γίναμε «τεχνολογικοί» μετά τη βιομηχανική επανάσταση και την εφεύρεση του ραδιοφώνου, ή περίπου πριν από 100 χρόνια. Σύμφωνα με την αρχή της μετριότητας (principle of mediocrity), μια κωδωνοειδής καμπύλη των εποχών όλων των υφιστάμενων τεχνολογικών πολιτισμών στο σύμπαν θα μας έβαζε στο μέσο του 95%. Με άλλα λόγια, οι τεχνολογικοί πολιτισμοί που διαρκούν εκατομμύρια χρόνια, ή περισσότερο, θα ήταν εξαιρετικά άτυποι. Επειδή είμαστε πρώτοι στον πλανήτη μας, άλλοι τυπικοί τεχνολογικοί πολιτισμοί αλλού πρέπει επίσης να είναι και εκεί οι πρώτοι. Η αρχή της μετριότητας δεν επιτρέπει καμία δεύτερη πράξη. Η συνέπεια είναι ότι μόλις τα είδη γίνουν τεχνολογικά, σβήνουν και παίρνουν μαζί τους τη βιόσφαιρα.\nΟ Whitmire υποστηρίζει ότι η αρχή ισχύει για δύο τυπικές αποκλίσεις, ή στην περίπτωση αυτή περίπου 200 χρόνια. Αλλά επειδή η κατανομή των ηλικιών σε μια κωδωνοειδή καμπύλη καμπυλώνει λοξά (δεν υπάρχει απόλυτο ανώτατο όριο, αλλά η ηλικία δεν μπορεί να είναι μικρότερη από το μηδέν), διπλασιάζεται αυτή η τιμή και φτάνει στα 500 χρόνια, συν ή πλην. Η υπόθεση της καμπύλης σε σχήμα καμπάνας δεν είναι απολύτως απαραίτητη. Άλλες υποθέσεις δίνουν περίπου παρόμοια αποτελέσματα.\nΥπάρχει πάντα η πιθανότητα να είμαστε όχι ένας τυπικός αλλά άτυπος πολιτισμός και η διάρκεια ζωής του είδους μας να βρίσκεται κάπου στο απομακρυσμένο 5% της κωδωνοειδούς καμπύλης. Αν συμβαίνει αυτό, επιστρέφουμε στο ψήγμα σοφίας που ο Whitmire δίδαξε τους μαθητές του στην αστρονομία για περισσότερες από τρεις δεκαετίες.\n“Εάν δεν είμαστε ένας τυπικός πολιτισμός, τότε η αρχική μου παρατήρηση θα ήταν σωστή”, είπε. “Θα ήμασταν οι πιο ανόητοι τύποι στον Γαλαξία με βάση τους αριθμούς.”\nΑισιοδοξία NASA ότι σε 20 χρόνια θα μάθουμε για εξωγήινες μορφές ζωής. Στους δορυφόρους Ευρώπη και Γανυμήδη εστιάζονται οι έρευνεςς\nεξωγήινοι πολιτισμοί παράδοξο Fermi


Ραντεβού με τον Tom Ford είναι τόσο glam! - Fay's book\nHome / Ομορφιά / News & Trends / Ραντεβού με τον Tom Ford είναι τόσο glam!\nΡαντεβού με τον Tom Ford είναι τόσο glam!\n11 / 01 / 2017 από Χριστίνα Χρόνη\nΓια λίγες ημέρες το counter της Tom Ford Beauty στο Attica Citylink έγινε η απόλυτη έκφραση της αισθησιακής κομψότητας και sharp πολυτέλειας του οίκου. Ήταν το τέλειο Christmas treatment για τους εκλεκτούς καλεσμένους που με τη βοήθεια των Tom Ford Beauty specialists δημιούργησαν το δικό τους σπάνιο άρωμα και απόλαυσαν στη διάρκεια ενός αποκλειστικού ραντεβού, το νέο μακιγιάζ με τα εξαιρετικά προϊόντα της σειράς Winter Soleil Tom Ford.\nCelebrities, influencers, fashion και beauty bloggers και editors μεταξύ των οποίων η Τζένη Μπαλατσινού, ο Λάκης Γαβαλάς, η Σταματίνα Τσιμτσιλή, η Κατερίνα Καινούργιου, ο Στιβ Μιλάτος, ο Νίκος Αναδιώτης, η Αναστασία Περάκη, η Θωμαή Απέργη, η Αντωνία Καλλιμούκου και η Αναστασία Περάκη έζησαν την λαμπερή ατμόσφαιρα γιορτής των Tom Ford Beauty Consultation και έφυγαν πιο ξεκούραστοι και ανανεωμένοι.\nΣτο Private Blend Wardrobing οι Tοm Ford specialists δημιούργησαν επιτόπου το άρωμα που ταιριάζει στην προσωπικότητα και την γκαρνταρόμπα του κάθε καλεσμένου μέσα από την προσωπική συλλογή αρωμάτων του κύριου Ford και τους ανεξάντλητους συνδυασμούς από συναρπαστικές νότες. Από τις πιο ανάλαφρες και δροσερές έως τις πιο μυστηριώδεις και πλούσιες, οι basenotes του Tom Ford, στα χαρακτηριστικά στιβαρά, πολυτελή μπουκάλια εμπνευσμένα από σκακιέρα, είναι διάσημες για τη μοναδική ιδιότητά τους να συνδυάζονται όλες με όλες, προσφέροντας κάθε φορά ένα διαφορετικό, εξαιρετικό άρωμα. Σήμερα στην Private Blend Collection μπορεί κανείς να ανακαλύψει και τη νέα εκλεπτυσμένη σειρά Les Extraits Verts, με τα τρία αγαπημένα “πράσινα” του Tom Ford (χρώμα ιδιαίτερης σημασίας στην παλέτα του σχεδιαστή), το αιθέριο Vert Boheme, το άγριο Vert D’ Encens και το βαθύ Vert Des Bois.\nΤο απόλυτο luxury treatment δεν θα μπορούσε να μην περιλαμβάνει μακιγιάζ με τα θαυματουργά προϊόντα της σειράς Winter Soleil που φέρνει την κοσμοπολίτικη λάμψη του καλοκαιριού μέσα στον χειμώνα. Για τον κύριο Ford η sun kissed επιδερμίδα των διακοπών είναι ένα από τα καλύτερα tip ομορφιάς για όλο τον χρόνο. Αυτό ακριβώς μας δίνει η χειμωνιάτικη σειρά Soleil με 6 αποχρώσεις κραγιόν, 2 παλέτες σκιών και ένα μαγικό body spray, η οποία διατίθεται μόνο στα Attica City Link, Attica Golden Hall και Attica Τσιμισκή στη Θεσσαλονίκη.


Παγωτίνια με φυστικοβούτυρο! | Sokolatomania Sokolatomania\nΠαγωτίνια με φυστικοβούτυρο, από τον Ακη και το akispetretzikis.com!\n400 γρ. έτοιμο κέικ σοκολάτας\n1 λίτρο παγωτό βανίλια (βλέπε την συνταγή στο τέλος) ή παγωτό καϊμάκι\n100 γρ. φυστικοβούτυρο έξτρα\nΈνα δροσιστικό επιδόρπιο! Αν σας έχει περισσέψει κέικ σοκολάτας και φυστικοβούτυρου μπορείτε να φτιάξετε αυτά τα μοναδικά παγωτίνια με φυστικοβούτυρο! Θα τα λατρέψουν όλοι!\nΣπάμε το έτοιμο κέικ σοκολάτας σε κομμάτια και τα βάζουμε στο πολυμηχάνημα με τα μαχαίρια μαζί με το φυστικοβούτυρο.\nΧτυπάμε μέχρι να αναμειχθούν και το μείγμα να μοιάζει με ψίχουλα.\nΧωρίζουμε το μείγμα στη μέση και πατάμε το μισό μείγμα στη βάση μίας φόρμας 30 x 25 εκ. την οποία έχουμε στρώσει με λαδόκολλα και στα τοιχώματα.\nΠαγώνουμε τη φόρμα μέχρι να τη ξαναχρησιμοποιήσουμε. Αφήνουμε στην άκρη το υπόλοιπο μείγμα με τα κέικ και το φυστικοβούτυρο.\nΣτον κάδο ενός ηλεκτρικού μίξερ με το φτερό, χτυπάμε το παγωτό σε χαμηλή ταχύτητα για 3-4 λεπτά μέχρι να μαλακώσει. Αν έχετε ηλεκτρικό μίξερ με το σύρμα, καλό είναι να χτυπήσετε το παγωτό σε δόσεις για να μη σας χαλάσει το μίξερ.\nΑφού μαλακώσει το παγωτό, αφαιρούμε τον κάδο από το μίξερ και με μία ξύλινη κουτάλα ανακατεύουμε την έξτρα ποσότητα για φυστικοβούτυρο (δεν ανακατεύουμε πάρα πολύ γιατί θέλουμε να φαίνονται τα κομμάτια φυστικοβούτυρου μέσα στο παγωτό).\nΜεταφέρουμε το μείγμα στην φόρμα που έχουμε παγώσει. Κάνουμε λεία την επιφάνεια με τη βοήθεια ενός μαχαιριού.\nΑπό πάνω βάζουμε το άλλο μισό μείγμα από τα κέικ και πιέζουμε ελαφρά με τα χέρια για να δημιουργήσουμε μία λεία επιφάνεια. Παγώνουμε για 4-5 ώρες ή όλη νύχτα μέχρι να σταθεροποιηθεί. Κόβουμε σε τετράγωνα κομμάτια και απολαμβάνουμε!\nΜπορείτε να χρησιμοποιήσετε ότι παγωτό σας έχει περισσέψει ή ότι κέικ σας έχει περισσέψει!\nΜια πολύ καλή βάση για παγωτό πάνω στην οποία μπορούμε να προσθέσουμε και άλλα υλικά ώστε να φτιάξουμε διαφορετικές γεύσεις παγωτού.\nΑν θέλουμε βάζουμε το μείγμα σε μια σακούλα που να κλείνει καλά στην κατάψυξη και ανά μια ώρα το ανακατεύουμε λίγο κάνοντάς του “μασάζ” μέσα στη σακούλα..\n"Δροσίστε τον τετράποδο σας φίλο με σπιτικές γρανίτες!", από το doggrin.gr!\nΠαγωτίνια κακάο-φράουλα, ΧΩΡΙΣ ΛΑΚΤΟΖΗ, από την Sandra May και το dairy-free!


Κυριακή, 20 Ιουνίου 2021 12:02:15 ΠΜ\nΑρχική›Διεθνή›Ειδήσεις›Τραμπ: Θα κηρύξω τις ΗΠΑ σε κατάσταση έκτακτης ανάγκης\n20:00 - 15 Φεβ 2019 | Ειδήσεις\nΚατάσταση έκτακτης εθνικής ανάγκης προτίθεται να κηρύξει ο Αμερικανός πρόεδρος Ντόναλντ Τραμπ στα σύνορα των ΗΠΑ με το Μεξικό, με στόχο να εξασφαλίσει τη χρηματοδότηση που χρειάζεται για την κατασκευή του περιβοήτου τείχους.\nΣύμφωνα με αναλυτές, πρόκειται για ενέργεια η οποία αναμένεται να προκαλέσει διαμάχη με τους Δημοκρατικούς, καθώς κάνουν λόγο για αντισυνταγματική απόπειρα του Τραμπ να χρηματοδοτήσει το τείχνος χωρίς να έχει την έγκριση του Κογκρέσου.\n"Θα υπογράψουμε, σήμερα, την κατάσταση εθνικής ανάγκης και είναι ένα θαυμάσιο πράγμα" είπε ο Τραμπ μιλώντας στους δημοσιογράφους στον Κήπο των Ρόδων του Λευκού Οίκου.\nΟ Αμερικανός πρόεδρος είχε ζητήσει από το Κογκρέσο να συμπεριλάβει τους πόρους για την ανοικοδόμηση του τείχους –μια από τις βασικές προεκλογικές υποσχέσεις του– στο νομοσχέδιο του προϋπολογισμού που εγκρίθηκε με συντριπτική πλειοψηφία την Πέμπτη. Ωστόσο στο νομοσχέδιο αυτό δεν περιλαμβανόταν το ποσό που ζητούσε ο Τραμπ, γεγονός που συνιστά ήττα για τον πρόεδρο.\nΟ Τραμπ προέβλεψε ότι η αντιπαράθεση περί έκτακτης εθνικής ανάγκης θα κριθεί τελικά στο Ανώτατο Δικαστήριο και δήλωσε πεπεισμένος ότι "θα κερδίσει". Η Πολιτεία της Νέας Υόρκης έχει ήδη ανακοινώσει ότι θα προσφύγει στα δικαστήρια εναντίον αυτού του μέτρου. "Όλοι ξέρουν ότι τα τείχη λειτουργούν", επανέλαβε, κάνοντας λόγο για "εισβολή" παράτυπων μεταναστών.


Dubium: Η Δημοκρατία έχει αδιέξοδα\nΕνώ ο πολιτικός κόσμος πελαγοδρομεί μεταξύ εκλογών, δημοψηφίσματος και κυβερνήσεων συνεργασίας, στους δρόμους γύρω από το Σύνταγμα ο κόσμος διαδηλώνει φωνάζοντας «Ψωμί, Παιδεία, Δημοκρατία». Κάποιες φορές παρεκτρέπεται αλλά συνήθως τον αφήνουν να λέει ό,τι θέλει αφού κανέναν δεν μπορεί να επηρεάσει και τίποτα δεν μπορεί να αλλάξει. Βλέπετε η αντιπροσωπευτική δημοκρατία έχει φροντίσει να μας απαλλάξει από τις σκοτούρες της διακυβέρνησης.\nΩστόσο τα αιτήματα για «Δημοκρατία» φαίνεται πως ανησύχησαν τελικά τους κυβερνώντες. Όχι γιατί ένα «δημοκρατικοφανές» καθεστώς δεν «αποκαταστάθηκε» 37 χρόνια πριν ή δεν λειτούργησε ως τώρα, έστω στοιχειωδώς. Αλλά γιατί ο λαός άρχισε να καταλαβαίνει ότι Αληθινή Δημοκρατία,\nμε την έννοια της συμμετοχής και της εκπροσώπησης, δεν υπήρξε ποτέ. Κι ότι το εγχώριο πολιτικό σύστημα είχε κόψει και ράψει, για άλλη μια φορά, το πολίτευμα στα μέτρα του.\nΑυτό το σύστημα στηριζόταν στην υπερενίσχυση της εκτελεστικής εξουσίας, στην πρωθυπουργική αυθεντία και τα υπουργικά φέουδα. Είχε υποβιβάσει τους βουλευτές στο ρόλο των πειθαρχημένων «στρατιωτών του κόμματος» και είχε αποστερήσει τον Πρόεδρο της Δημοκρατίας από κάθε ίχνος πραγματικής δυνατότητας παρέμβασης. Είχε σφυρηλατήσει στενούς δεσμούς αλληλεξάρτησης με τη δικαιοσύνη, τα Μ.Μ.Ε., τον δημόσιο μηχανισμό και τις δήθεν ανεξάρτητες ελεγκτικές αρχές. Είχε κατασκευαστεί για να συναλλάσσεται υπογείως με πολιτευτές και ψηφοφόρους σε μαζική κλίμακα. Αυτή στάθηκε άλλωστε και η μοιραία αδυναμία του: μόλις ο πακτωλός των δανεικών χρημάτων στέρεψε η διαπραγμάτευση σταμάτησε και ο μηχανισμός παρέλυσε.\nΈτσι, ήρθαν στην επιφάνεια όλα τα συσσωρευμένα προβλήματα της αντιπροσωπευτικής δημοκρατίας αλά ελληνικά. Τα κυβερνητικά στελέχη, που αντιμετωπίζουν και τα οδυνηρότερα αδιέξοδα, κατάλαβαν καλύτερα από όλους πως ούτε καν οι εκλογές δεν αποτελούν ουσιαστική λύση. Απλώς θα εντείνουν\nτην κρίση εκπροσώπησης καθώς το ίδιο πολιτικό προσωπικό των ιδίων κομμάτων θα κληθεί να αντιμετωπίσει το ίδιο επίμονο πρόβλημα: πώς να πειστεί ο λαός ότι η μόνη διέξοδος είναι η διαιώνιση ενός πολιτικού συστήματος φανερά χρεωκοπημένου, περισσότερο ίσως κι από τα άδεια ταμεία μας;\nΩς ύστατη προσπάθεια διαφυγής, λοιπόν, επιστρατεύτηκε το ασυνήθιστο για τα ελληνικά δεδομένα εργαλείο του δημοψηφίσματος. Δεν πρόκειται βέβαια για κάποια αυθεντική αμεσοδημοκρατική διαδικασία αλλά για μια πρωτοφανώς εκβιαστική προσπάθεια εκμαίευσης της λαϊκής βούλησης. Και κάτι ακόμα χειρότερο: θα σηματοδοτήσει την επιστροφή μιας λαϊκιστικής αυταρχικής διακυβέρνησης που ελάχιστη σχέση έχει με οποιαδήποτε μορφή Δημοκρατίας. Ενός αυταρχισμού που δεν χρειάζεται τανκ και περιστολή ελευθεριών για να επιβληθεί. Ο φόβος, τα στερεοτυπικά διλήμματα, η λογική των μονοδρόμων, η διαρκής ανασφάλεια είναι τα αποτελεσματικότερα όπλα του.\nΔεν προσπαθώ να αποφύγω τα πιεστικά ερωτήματα της επικαιρότητας. Μια σχετικά ικανοποιητική βραχυπρόθεσμη απάντηση μπορεί να δοθεί με τις εκλογές. Όμως κατά βάθος η συζήτηση για τις εκλογές, το δημοψήφισμα, τις κυβερνήσεις συνεργασίας είναι ατελέσφορη. Δεν έχει ούτε πολιτικό βάθος ούτε νόημα. Αποτελεί απλώς μια προσπάθεια διαχείρισης της απελπισίας και της εσωστρέφειας. Οι μακροπρόθεσμες λύσεις βρίσκονται στον αντίποδα τέτοιων πρακτικών. Εφαρμόζονται βέβαια πολύ πιο δύσκολα γιατί απαιτούν ριζοσπαστικές θεσμικές καινοτομίες, εμβάθυνση της Δημοκρατίας και σε βάθος χρόνου μεγάλη αλλαγή νοοτροπίας. Διότι σε τελική ανάλυση η Δημοκρατία δεν είναι πρωτίστως ένα σύνολο θεσμών αλλά το σύνολο των πολιτών της. Κι όταν οι πολίτες της βρίσκονται σε αδιέξοδο τότε ναι, και η Δημοκρατία έχει αδιέξοδα που πρέπει επειγόντως να αρθούν.\nΠροσεχώς θα ασχοληθούμε διεξοδικότερα με τις θεσμικές αλλαγές που έχει ανάγκη


Πρωτοποριακό gadget για… τέλειο βράσιμο αυγού! | Perierga.gr\nHome » Περίεργες Φωτογραφίες » Πρωτοποριακό gadget για… τέλειο βράσιμο αυγού!\nΕυαγγελία Αναστασάκη | 17:25 - 4 Δεκεμβρίου 2012\nΣας είναι τόσο δύσκολο να βράσετε ένα αυγό; Ρώσοι επιστήμονες δημιούργησαν ένα… κουτί που θα σας βοηθήσει να βράσετε το αυγό σας τέλεια μέσα σε δύο λεπτά και μάλιστα χωρίς νερό! Το βράσιμο ενός αυγού μπορεί να θεωρείται ευρέως ως η απλούστερη από όλες τις δεξιότητες μαγειρικής, όμως το σωστό βράσιμο δύσκολα το πετυχαίνει και ο καλύτερος σεφ!\nΤο αυγό τοποθετείται μέσα στο Gogol Mogol και με το τράβηγμα της καφέ μεμβράνης το αυγό ψήνεται σε δύο λεπτά, ενώ ο χρήστης μπορεί να επιλέξει να το αποσύρει νωρίτερα αν επιθυμεί το… έδεσμά του μελάτο. Το κουτί είναι μιας χρήσης, ενώ είναι κατασκευασμένο από ανακυκλωμένα υλικά για τη μείωση των αποβλήτων. “Ένα συνηθισμένο αυγό σε ένα ασυνήθιστο πακέτο για ένα γρήγορο και επιτυχημένο πρωινό”, λέει ο εφευρέτης Evgeny Morgalev, που κέρδισε το βραβείο Σχεδιασμού Συσκευασίας της Ευρωπαϊκής Ένωσης.\nGD Star Ratingloading...Πρωτοποριακό gadget για... τέλειο βράσιμο αυγού!, 8.1 out of 10 based on 12 ratings Tags: αβγό, αυγό, βραστό αυγό, Έξυπνα gadgets, Παράξενα gadgets, Περίεργα gadgets, περίεργος τρόπος μαγειρέματος, Πρωτότυπα gadgets Category: Περίεργες Φωτογραφίες


Celebrities που έσωσαν ζωές\nΑρχική People ShowBiz Celebrities που έσωσαν ζωές\nH Pιάνα έγινε ήρωας όταν βοήθησε μία γυναίκα στη Νέα Υόρκη που υπέφερε από λευχαιμία να βρει δότη μυελού των οστών. Μετά από παράκληση της Ριάνα, 5.000 εθελοντές επικοινώνησαν με το κέντρο δωρητών και η μητέρα των δύο παιδιών βρήκε συμβατό δότη. Από τότε η Ρίανα έχει βοηθήσει ένα εξάχρονο ασθενή της ασθένειας και δημιούργησε το φιλανθρωπικό ίδρυμα The Believe Foundation για να ενημερώσει για τη σοβαρότητα του καρκίνου του αίματος, την λευχαιμία.\nΣε υποστήριξη της Παγκόσμιας Ημέρας Αιμοδοσίας που ήταν στις 13 Ιουνίου, ρίχνουμε μία ματιά στους celebrities που έγιναν superheroes στην πραγματικότητα, έστω και χωρίς κάπα.\nΟ Ράιαν Γκόσλινγκ δεν είναι μόνο ένας ήρωας της οθόνης. Σε μία περίεργη τροπή των γεγονότων, λέγεται πως ο ηθοποιός έσωσε τη ζωή μίας γυναίκας, όταν την σταμάτησε πριν περάσει μπροστά από ένα ταξί που έτρεχε.\nΑυτή αποδείχθηκε πως ήταν μία βρετανίδα δημοσιογράφος, η Λόρι Πένι, που έγραψε στο twitter «Ο Ράιαν Γκόσλινγκ με έσωσε κυριολεκτικά, ΚΥΡΙΟΛΕΚΤΙΚΑ, από ένα αυτοκίνητο. Κυριολεκτικά. Αυτό συνέβη στην πραγματικότητα».\nΗ νικήτρια του βραβείου Όσκαρ, Κέιτ Γουίνσλετ, έσωσε μία 90χρονη γυναίκα από ένα φλεγόμενο σπίτι. Που μάλιστα δεν ήταν μία «απλή» ηλικιωμένη γυναίκα, αλλά η μητέρα του ιδρυτή της Virgin και πολυεκατομμυριούχου, Ρίτσαρντ Μπράνσον. Η ηθοποιός ήταν ένας από τους 20 καλεσμένους στο θέρετρο του Μπράνσον στην Καραϊβική, που όταν έπιασε φωτιά, εκείνη μετέφερε τη γυναίκα σε ασφαλές μέρος.\nΟ σταρ του Grey’s Anatomy, Πάτρικ Ντέμπσεϊ, έγινε ήρωας στην πραγματική ζωή όταν έσωσε έναν έφηβο που είχε παγιδευτεί μέσα στα συντρίμμια του τρακαρισμένου αυτοκινήτου του. Όπως λέγεται ο ηθοποιός χρησιμοποίησε λοστό για να τον απελευθερώσει.\nΗ Μίλα Κούνις δεν είναι μόνο ένα όμορφο πρόσωπο. Όταν ένας άντρας που δούλευε στο σπίτι της κατέρρευσε, δαγκώνοντας τη γλώσσα του, η Κούνις έτρεξε να τον σώσει\nγυρίζοντας το κεφάλι του στο πλάι και μένοντας μαζί του μέχρι που έφτασαν οι νοσοκόμοι.\nΣε μία τυχαία κίνηση καλοσύνης, ο rapper T.I σταμάτησε έναν άντρα με τάσεις αυτοκτονίας να πηδήξει από ένα κτίριο 22 ορόφων. Ακούγοντας τα νέα από τον ραδιοφωνικό σταθμό V-103, έκανε μία παράκαμψη από τα γυρίσματα του video clip του και βοήθησε να πείσουν τον άντρα να κατέβει από το πρεβάζι. Ο άντρας μεταφέρθηκε αργότερα στο νοσοκομείο για ιατρική παρακολούθηση


Ξεχείλισε από κόσμο και αισθήματα το θερινό σινεμά του Κιλκίς Eidisis.gr - Η ενημερωτική πύλη του Κιλκίς\nΤετάρτη, 8 Απριλίου 2020, 8:10:40 μμ\nΠαρασκευή, 12 Ιουλίου 2019 10:15\nΞεχείλισε από κόσμο και αισθήματα το θερινό σινεμά του Κιλκίς\nΤο βράδυ της Τρίτης ήταν σημαδιακό για την πόλη. Τόσο που η ανηφόρα προς τον Λόφο του Άη Γιώργη μέχρι τα μισά ξεχείλισε περιπατητές.\nΉταν η επίσημη πρώτη της λειτουργίας του θερινού σινεμά: Ανοίξαμε και σας περιμένουμε προέτρεπαν, μέρες τώρα, οι ιθύνοντες. Τους άκουσαν και με το παραπάνω οι ιδαλγοί της κάποτε αγαπημένης διασκέδασης, οι και σινεφίλ αποκαλούμενοι.\nΚίνησαν από νωρίς έπιασαν θέση και μόνο η ...σεμνή χωρητικότητα του θερινού σινεμά απέτρεψε ύστερα από ώρα την κίνηση προς το Λόφο. Και διπλάσια να ήταν η δύναμη σε καρέκλες θα γέμιζε.\nΠλήθος ο κόσμος και πλείονα τα αισθήματα. Τι θέλει άλλωστε σήμερα ο άνθρωπος για να διασκεδάσει την καθημερινή ρουτίνα του; Μια ανοιχτωσιά, ένα Λόφο, ένα ανοιχτό Ουρανό, λίγο πράσινο κι ας μην μοιάζει με ζούγκλα και προπάντων: ανθρώπους γύρω του με ευφρόσυνη διάθεση. Να πουν μια καλησπέρα βρε αδελφέ..Να ανοίξει η καρδιά τους.\nΈ, όλα αυτά περίσσεψαν στο Θερινό σινεμά. Κι όταν ξεκίνησε η προβολή της πρώτης ταινίας, της "Οικογένειας" η ευφρόσυνη διάθεση αναβαθμίστηκε σε γέλιο και χαρά.\nΝάναι πάντα έτσι τα βράδια μας στο Κιλκίς...\nΠερισσότερα σε αυτή την κατηγορία: « Το Σάββατο 13 Ιουλίου το "Ποντιακό Πανοϋρ" των Ακριτών Πολυκάστρου Ενας συγγραφικός θησαυρός από τον τόπο μας για τον όπου γης έλληνα »